Novoosnovano Udruženje priređivača igara na sreću (UPIS) u Republici Srpskoj optužilo je aktuelnu vlast u RS da „guši domaći potencijal u ovoj oblasti“ te da je novi Zakon o igrama na sreću, kako tvrde, napravljen kako bi tu oblast kontrolisao „neko sa strane“.\nU saopštenju dostavljenom Mojoj Hercegovini, iz UPIS-a, između ostalog, poručuju da Republika Srpska ima sve potrebne resurse za napredak u izvozu visokokvalitetnih hardverskih komponenti i softvera za dalji razvoj industrije igara na sreću.\n„Nažalost, veliki potencijal industrije igara na sreću u Republici Srpskoj vlasti iz nekog razloga doživljavaju kao trn u oku. Umjesto podrške razvoju industrije koja zapošljava kadar najrazličitijih profila, od visokoobrazovanih stručnjaka, zanatskih majstora i uslužnih radnika do vozača i čistača, koja angažuje cijeli lanac dobavljača i izvozi svoje hardverske i softverske proizvode, vlasti su donijele Zakon o igrama na sreću koji guši domaći potencijal u ovoj oblasti i ne služi na dobrobit društvu i državi. Naprotiv, Zakon koji je usvojen bez stručne rasprave i bez ikakvog učešća priređivača i proizvođača iz industrije igara na sreću Republike Srpske, kao da je kreiran za podsticanje stvaranja monopola“, navodi se u saopštenju.\nIz tog udruženja, takođe, poručuju da u ovdašnjem društvu i dalje vladaju predrasude o igrama na sreću kao poroku, a ne kao sektoru koji, kako ističu, zapošljava, podstiče razvoj turizma i privrede i aktivno učestvuje u prevenciji kocke organizovanjem stručne podrške u takvim aktivnostima.\n„Za razliku od aktuelnih vlasti Srpske, vlasti bivše Jugoslavije su ispoljavale mnogo više mudrosti i kreativnosti. Tako se i došlo do ideje organizovanja igara na sreću u cilju razvoja turizma i povećanja prihoda pružanjem dodatnih usluga zabave stranim gostima. Uprkos ukorijenjenom stereotipu da priređivači igara na sreću podstiču kocku kao porok koji kvari društvo, istina je sasvim suprotna takvom ubjeđenju. Udruženi priređivači igara na sreću u Republici Srpskoj su, naime, glavni zagovornici dobro osmišljenih društvenih kampanja s ciljem prevencije kocke i promocije organizovanja igara na sreću kao zabave po standardima i propisima EU, te strogo utvrđenim domaćim pravilima i pod budnom kontrolom koja sprečava svako zastranjivanje. Sve zajedno trebalo bi istovremeno da garantuje i egzistenciju zaposlenima u industriji i njihovim porodicama“, navode iz UPIS-a.\nPodsjećamo, priređivači igara na sreću u Srpskoj koji nisu dio udruženja „ALPIS“, kojeg čine „Mozzart“, Meridian“ i „Premier“, 6. aprila ove godine osnovali su svoje udruženje. Kako su tada naveli, cilj novoosnovanog UPIS-a je unapređenje priređivanja, zalaganje za poboljšanja zakona, njegovo striktno poštovanje, ali i zaštitu igrača od štetnih posljedica igranja. Takođe, u ovom udruženju tvrde da okupljaju 90 odsto svih priređivača igara na sreću u Srpskoj.\nPortal Capital.ba nedavno je objavio kako je Vlada RS, zapravo, „najveći konkurent“ ovdašnjim priređivačima igara na sreću te da se nezakonito i protivustavno miješa u tu oblast. Između ostalog, Vlada RS je prekršila Ustav kada se umiješala u posao oko formiranja zajedničkog preduzeća između Lutrije Republike Srpske i „Casinos Austria VLT AG“ Švajcarska.\nTakođe, Ustav je prekršila i ministarka finansija RS Zora Vidović, koja je prekoračila svoja ovlaštenja tako što je obavezala priređivače igara na sreću u Srpskoj da plaćaju troškove održavanja novog računarskog sistema u koji su uvezani.\nInače, Lutrija Republike Srpske, koja se nalazi pod direktnom kontrolom vlasti, vjerovatno je jedini priređivač igara na sreću u svijetu koji bilježi negativne poslovne rezultate. Krajem prošle godine u medijima je objavljeno da Lutrija RS diže kredit u visini od 300.000 KM kako bi pokrila finansijske rupe i poplaćala brojne obaveze. Za loše poslovanje nadležni iz Lutrije RS odgovornost su pokušali da prebace na građane, koji, kako su tada rekli, nemaju dovoljno novca za igre na sreću.\nSrijeda, 01.12.2021. 790\nSrijeda, 01.12.2021. 652


BalkanMagazin :: TADIĆ BUŠU:POTREBAN FER PRILAZ SAD\nTADIĆ BUŠU:POTREBAN FER PRILAZ SAD\nPopunjeno 60 odsto prestoničkih kovid bolnica\nNova vlada preti mafiji\nNovi rekord u broju zaraženih\nM. Pantelić, M. Z. Radonjić - R. Ognjanović\nčetvrtak, 27. septembar 2007 00:00\nPredsednik Srbije Boris Tadić sinoć se sreo sa američkim predsednikom Džordžom Bušom\nPredsednik Srbije Boris Tadić sinoć se sreo sa američkim predsednikom Džordžom Bušom, nakratko, na prijemu koji je predsednik SAD u hotelu "Valdorf Astorija” priredio za strane lidere, učesnike zasedanja Generalne skupštine UN. On je domaćinu rekao da "sada vodimo odsudne razgovore o Kosmetu”, a šef Bele kuće je uzvratio, kako je Tadić preneo novinarima, da očekuje "konstruktivan i fer prilaz Srbije” pregovaračkom procesu o budućem statusu Kosmeta. <?xml:namespace prefix = o ns = "urn:schemas-microsoft-com:office:office" /??>\n"Potvrdio sam, naravno, da će takav biti stav Srbije, ali sam rekao i da očekujem da konstruktivan i fer bude i prilaz SAD”, preneo je Tadić, koji je zatim razgovarao sa američkim podsekretarom Nikolasom Bernsom. Visokom funkcioneru Stejt departmenta je naglasio da on kao predsednik Srbije "ne prihvata nijednu izjavu američkih zvaničnika, niti bilo kog drugog međunarodnog funkcionera, koja ohrabruje albansku stranu da ne učestvuje u pregovorima i koja ide u prilog postizanja nezavisnosti Kosmeta, ukoliko ne dođe do kompromisnog rešenja”. Nisam dobio odgovor na takve stavove, dodao je Tadić, ali "jesam komentar da će SAD učiniti sve da se tokom pregovora dođe do kompromisnog rešenja”.\n"Ovih dana će premijer Koštunica i ministar spoljnih poslova Jeremić imati prilike da razgovaraju s Bernsom i to će biti nastavak ovog dijaloga koji sam započeo sa američkim zvaničnicima”, predočio je predsednik Srbije. Odgovarajući na pitanja novinara, Tadić je takođe naglasio da odbacuje predlog Prištine "o uspostavljanju dobrosusedskih odnosa” jer on podrazumeva odnos između dve države. "Spreman sam da razgovaram o dobrosusedskim odnosima između dva naroda, ali ne i o dobrosusedskim odnosima dve države jer to ne samo što prejudicira rešenje za Kosmet nego ugrožava i međunarodni pravni poredak i stabilnost svakog građanina na Balkanu i širom sveta”, naglasio je.\nPredsednik Srbije zatim je još jednom ocenio kao kontraproduktivnu nedavnu izjavu šefice američke diplomatije Kondolize Rajs "da nezavisno Kosovo garantuje stabilnost regiona”. "Ne slažem se sa stavom i do poslednjeg trenutka ću ubeđivati svoje američke sagovornike i prijatelje da je takav stav kontraproduktivan i opasan po stabilnost”, rekao je Tadić.\n( objavljeno: 27.09.2007.)\nSPREČITI POLITIČKO PODZEMLJE\nSrpski pregovarači u Njujorku jasno će saopštiti da Kosovo neće biti nezavisno - poručio je, pred odlazak na direktan susret s albanskom stranom, predsednik Vlade Srbije Vojislav Koštunica, upozorivši da bi jednostrano priznavanje nezavisnosti Pokrajine predstavljalo akt "političkog podzemlja".\nPrema njegovim rečima, postoji suštinska razlika između nezavisne države i jednostrane nezavisnosti.\n"To je razlika između zakonitosti i onoga što je suprotno zakonu, što predstavlja nelegalno stanje, odnosno svojevrsno političko podzemlje" ocenio je Koštunica u izjavi za medije.\nDeo delegacije naše zemlje, predvođen premijerom Koštunicom, krenuo je juče specijalnim vladinim avionom, uz presedanje u Londonu, u Njujork. Sa predsednikom vlade, otputovali su i ministar za KiM Slobodan Samardžić i politički savetnik Aleksandar Simić.\nU međuvremenu, predsednik Boris Tadić i ministar spoljnih poslova Vuk Jeremić već nekoliko dana u Njujorku vode "diplomatsku ofanzivu". Predsednik će danas govoriti i pred Generalnom skupštinom Ujedinjenih nacija. Veliki deo tih diplomatskih napora usmeren je ka evropskim zemljama, jer postoji uverenje da je realnije očekivati "pomeranje" u njihovom stavu, nego da Amerika odstupi od tvrde podrške albanskim separatistima.\nPredsednik Tadić juče je svom sagovorniku - visokim predstavniku EU za spoljnu politiku Havijeru Solani - preneo da je potrebno ohrabriti albansku stranu da učestvuje u pregovorima, "a ne samo da sede i čekaju 10. decembar, kako bi dobili nezavisnost".\n"Dobio sam uveravanja da će EU učiniti sve da ohrabri albansku stranu da učestvuje u pregovorima i da će evropski posrednik u "trojci" preuzeti inicijativu u tom smislu, jer je neophodno podsticati pronalaženje kompromisnog rešenja" rekao je Tadić.\nPredsednik je kazao da je sa Solanom razgovarao i o evropskoj perspektivi Srbije i što bržem parafiranju i potpisivanju sporazuma o pridruživanju.\nEvropski diplomatski izvori juče su agenciji Beta preneli da se u Briselu razmatra mogućnost da misija EU dođe na KiM, bez obzira na ishod sadašnjih pregovora o statusu, i da se to učini na temelju postojeće Rezolucije 1244 SB.\nZa Srbiju su, ponovio je juče premijer Koštunica, svi akti koji se odnose na jednostranu nezavisnost - nezakoniti i samim tim nevažeći.\n"Sve države članice UN, pa samim tim i SAD, imaju izričitu međunarodnu obavezu da poštuju suverenitet i teritorijalni integritet Srbije, koji je zagarantovan Poveljom UN i izričito potvrđen Rezolucijom 1244. Poštovanje međunarodnog prava predstavlja jedini put koji nas može dovesti do kompromisnog i trajnog rešenja", kazao je predsednik Vlade Srbije.\nM. Z. Radonjić - R. Ognjanović


Pismenim prevoidma iz srpskog, hrvatskog i bosanskog jezika na poljski, te iz poljskog na te jezike bavim se ve� vi�e godina. Garantujem fluentno znanje stranog jezika i ta�nost prevoda, kao i ose�aj za stil na poljskom jeziku. Prevodim, me�u ostalim, tekstove tehni�kog, nau�nog ili reklamnog karaktera.\nZavr�io sam srpsku filologiju na Jagelonskom univerzitetu u Krakovu, bio sam tako�e stipendist na Univerzitetu u Beogradu. Pored prevodila�kog rada, lektor sam srpskog jezika na fakultetu u Poljskoj. Imam stalni kontakt sa �ivim jezikom, izme�u ostalog, zaradi brojnih �lanaka koje objavljujem na srpskom i na hrvatskom jeziku.\nZa izra�un cene mo�ete pisati ili telefonirati na podatke, koje se nalaze u delu kontakt.


Maraš razriješena sa funkcije direktora Plantaža - PV Informer Maraš razriješena sa funkcije direktora Plantaža - PV Informer\n1 mesec pre 171 pregleda Izvor: cdm.me\nVerica Maraš razriješena je sa funkcije izvrišnog direktora na lični zahtjev iz objektivnih razloga, vođena interesima kompanije i novonastalim okolnostima.\nOdbor direktora je donio odluku da se na funkciju izvršnog direktora imenuje Miroslav Vuković, direktor Sektora pravnih i opštih poslova.\nZbog potrebe da se neutrališu neosnovane informacije koje su plasirane javnosti, javnost se informiše da Maraš svoje razrješenje nije uslovaljavala isplatom bilo kakve otpremnine.\nOdbor je razmotrio više tekućih pitanja iz domena svoje nadležnosti, posebno nagalašavajući potrebu faunkcionisanja Kompanije u uslovima djelovanja korona virusa.\nUmjesto demanta, Odbor direktora je otvoren za komunikaciju sa najširom javnošću, posebno medijima, u cilju kontinuiranog objektivnog infomisanja o svim pitanjima u radu ove globalne crnogorske kompanije.


Prikaz sektoraStatistikaZakonska regulativaInicijative i mišljenjaKorisne adrese O Udruženju\nUčesnici na tržištu finansijskih usluga Srbije su: poslovne banke (31), osiguravajuća društva (23), lizing kompanije ( 15), berza (1) i brokersko – dilerska društva (22). Pored toga, na tržištu posluje 4 društava za upravljanje penzionim fondovima koji upravljaju sa 6 doborovoljnih penzionih fondova, kao i 5 društava za upravljanje investicionim fondovima ( pod upravom imaju 17 investicionih fondova).\nZahvaljujući strogom nadzoru Narodne banke Srbije i Komisije za HOV, finansijski sistem u Republici Srbiji je u potpunosti stabilan.\nBankarski sektor i ima dominantnu ulogu u finansijskom sistemu Srbije sa učešćem od 92,4% u ukupnoj bilansnoj sumi. Sledi sektor osiguranja sa učešćem od 4,8%, dok je učešće svih ostalih učesnika na ovom tržištu 2,8%.\nNa tržištu dominiraju banke sa stranim kapitalom: u većinski stranom vlasništvu je 21 banka, 2 su u većinskom vlasništvu domaćih subjekata, a 6 je u većinskom, odnosno manjinskom vlasništvu Republike Srbije. Od banaka u stranom vlasništu, najveće učešće u ukupnoj aktivi imaju banke u vlasništvu akcionara iz Italije i Austrije, zatim Grčke i Francuske. Tržišna koncentracija u bankarstvu je manja nego u regionu, ali je prisutna. Posmatrano prema visini bilansne sume, pet banaka sa najvećom bilansnom sumom ima tržišno učešće od 52%, a deset banaka od 74%. Bankarski sektor Srbije ima visok nivo prosečnog pokazatelja adekvatnosti kapitala ( preko 20%) i zadovoljavajuće je kapitalizovan.\nSektor osiguranja Srbije čini 23 društava za osiguranje. Isključivo poslovima osiguranja bave se 19 društva, a poslovima reosiguranja četiri društva. Od društava koja se bave poslovima osiguranja, životnim osiguranjem se bavi pet društava, samo neživotnim osiguranjem osam društava, a i životnim i neživotnim osiguranjem šest društava. Posmatrano prema vlasničkoj strukturi kapitala, 17 društva za osiguranje je u većinskom stranom vlasništu, a šest u vlasništvu domaćih akcionara.\nPodzakonska akta mogu se pronaći na stranicama nadležnih nadzornih institucija:\nOdbor za finansijski lizing je uputio Ministarstvu finansija zahtev za dobijanje mišljenja o primeni zakona o porezu na dodatu vrednost na osiguranje predmeta lizinga. Problem nastaje kada primaoc lizinga propusti da plati premiju osiguranja i to učini davaoc lizinga, Kada primaoc lizinga uplati davaocu tu sumu, ona povećava osnovicu za plaćanje poreza na dodatu vrednost, a samim tim i troškove poslovanja.\nGrupacija društava za upravljanje investicionim fondovima je uputalia Komisiji za hartije od vrednosti zahtev za tumačenjem Pravila postupanja sa klijentima, odnosno Člana 47. tačke 4), alineje 7. Pravilnika o uslovi,a za obavljanje delatnosti društva za upravljanje investicionim fondovima. zahteva se omogućavanje obaveštavanja klijenata elektronskim putem, umesto kao do sada putem pošte. Time se povećava efikasnost i smanjuju toškovi društava za upravljanje.\nGrupacija društava za upravljanje investicionim fondovima je uputila inicijativu Ministarstvu finansija sa inicijativom za dopunu člana 34. Zakona o deviznom poslovanju i omogućavanje kupovine investicionih jediniva i za devize. Time bi se olakšalo poslovanje fondova koji svoju imovimu ulažu u inostrane hartije i devizne depozite, s obzirom da je trenutna procedura komplikovana za ulagače i može dovesti i do gubitka profita.\nGrupacija društava za upravljanje penzijskim fondovima i Grupacija posrednika u osiguranju, uputili su inicijativu Narodnoj banci Srbije da se, izmenama Odluke o sprovođenju odredaba Zakona o osiguranju koje se odnose na obavljanje poslova posredovanja u osiguranju, odnosno zastupanja u osiguranju ("Službeni glasnik RS", br. 55/2015) i Odluke o posrednicima društva za upravljanje dobrovoljnim penzijskim fondom i izdavanju dozvole za obavljanje poslova informisanja o dobrovoljnom penzijskom fondu („Službeni glasnik RS“, br. 60/2011 i 92/2013) i društvima za posredovanje u osiguranju omogući da svojim klijentima pružaju uslugu informisanja o dobrovoljnim penzijskim fondovima. U odgovoru Narodne banke Srbije navedeno je da se navedena inicijativa ne može usvojiti izmenama predmetnih odluka već da je neophodna izmena Zakona o osiguranju.\nGrupacija društava za upravljanje investicionim fondovima uputila je inicijativu za izmenu člana 30 Zakon o investicijskim fondovima, kojom se ukida ograničenje ulaganja imovine fondova u državne dužničke hartije od vrednosti. Tržište kapitala u Srbiji je previše plitko i ne postoji dovoljno kvalitetnih hartija u koje bi se moglo ulagati. Visoka restriktivnost ulaganja imovine fondova, koja postoji u nacionalnom zakonodavstvu, je u suprotnostima sa direktivama EU i uporednom praksom na razvijenim tržištima.\nUpućena je inicijativa za izmenu člana 14b stava 2, tačke 1 Zakona o porezu na dohodak građana kako se premija koju poslodavac plaća za sve zaposlene kod kolektivnog riziko osiguranja života, odnosno osiguranja za slučaj smrti usled bolesti, ne bi smatrala zaradom. Tržište životnog osiguranja u Srbiji nije dovoljno razvijeno a kao mera podsticaja kolektivnog ugovaranja životnog osiguranja predložen je poreski podsticaj.\nGrupacija društava za upravljanje investicionim fondovima inicira za oslobađanje plaćanja poreza na kapitalnu dobit po osnovu ulaganja u investicione fondove. Primena ove mere bi omogućila rast investicionih fondova u Srbiji i zauzimanja adekvatne uloge na tržištu kapitala. Takvu meru su primenile mnoge zemlje kao podršku razvoju investicionih fondova.\nGrupacija brokersko dilerskih društava uputila je inicijativu Komisiji za hartije od vrednosti za donošenje akta iz člana 149. stav 2. Zakona o tržištu kapitala o snižavanju iznosa minimalnog kapitala na 50.000 € za poslove prijema, prenosa i izvršenja naloga.\nGrupacija brokersko dilerskih društava uputila je inicijativu Centralnom registru, depou o kliring hartija od vrednosti za izmenu Pravilnika o tarifi u tarifnim stavovima 8.1. i 8.3. kako bi se stvorili uslovi za jednak tretman glavnice prilikom isplate u ratama i ograničenja najvećeg iznosa naknade koji se može naplatiti prilikom isplate glavnice.\nGrupacija brokersko dilerskih društava uputila je inicijativu za odlaganje primene Pravilnika o adekvatnosti kapitala brokersko-dilerskih društava i Nacrt Pravilnika o kapitalu brokersko-dilerskog društva jer nameću dodatna opterećenja i troškove poslovanja.\nOdbor Udruženja za bankarstvo, osiguranje i druge finansijske institucije je pokrenuo inicijativu da se jednim zakonom uredi materija u oblasti elektronske obrade, čuvanja i arhiviranja poslovne dokumentacije i razmotri mogućnost da to bude kroz novi Zakon o elektronskom poslovanju koji će obuhvatiti i odredbe Zakona o elektonskom dokumentu i odredbe Zakona o sertifikovanom elektronskom potpisu - Inicijativa je dostavljena Ministarstvu trgovine, turizma i telekomunikacija.\nOdbor Udruženja za bankarstvo, osiguranje i druge finansijske institucije dostavio je primedbe na Nacrt Zakona o arhivskoj građi i arhivskoj delatnosti, u delu koji definiše elektronski dokument i čuvanje digitalizovane poslovne dokumentacije - Ministarstvu kulture i informisanja. Inicijativa je prihvaćena, Ovaj Zakon neće obuhvatiti materiju arhiviranja elektronske poslovne dokumentacije.\nRadnoj grupi za rešavanje problema nenaplativih potraživanja dostavljeni su objedinjeni predlozi i inicijative za izmene regulative kako bi se stvorili uslovi za smanjenje nenaplativih kredita i povećanje kreditne aktivnosti banaka. Objedinjeni su predlozi za izmene: Zakona o sporazumnom finansijskom restrukturiranju, Zakona o hipoteci, Zakona o porezu na dobit, Zakona o porezu na dohodak građana, Odluka o klasifikaciji NBS.\nInicijativa za izmene naknada koje se naplaćuju prema Odluci o jedinstvenoj Tarifi NBS - inicijativu je pokrenula Grupacija za razvoj platnih kartica u cilju stvaranja podsticajnih uslova za korišćenje platnih kartica, sa predlogom da se preispitaju fiksne naknade za uslugu svičinga koju plaća banka, kao i da se preispitaju kriterijumi za utvrđivanje godišnje naknade koju naplaćuje Nacionalni centar za platne kartice bankama članicama DinaCard sistema za prihvatanje DinaCard kartica na prodajnim mestima.\nInicijativa za oslobađanje plaćanja poreza na kapitalnu dobit po osnovu ulaganja u investicione fondove - Inicijativa je upućena Ministarstvu finansija od strane Grupacije društava za upravljanje investicionim fondovima i rezultat je potrebe za prevazilaženjem teške situacije u kojoj se fondovi nalaze. Primena ove mere bi omogućila rast investicionih fondova u Srbiji i zauzimanja adekvatne uloge na tržištu kapitala. Takvu meru su primenile mnoge zemlje kao podršku razvoju investicionih fondova.\nInicijativa Grupacije brokersko dilerskih društava da se omogući organizovanje sekundarne trgovine državnim hartijama od vrednosti na Beogradskoj berzi, kako bi se povećala njihova atraktivnost za investitore i omogućlo fizičkim licima da se odlučuju za ulaganje u državne hartije od vrednosti pri izboru alternativa za ulaganje slobodnih finansijskih sredstava. Sa inicijtivom su saglasni Beogradska berza i regulatori na tržištu kapitala (inicijativa je usvojena -očekuje se početak trgovine – Berza je pripremila platformu).\nInicijative za izmene pravnog okvira na tržištu osiguranja - Inicijativa za uvođenje instituta zavisnog zastupnika u Zakon o osiguranju (novi čl.98a); Inicijativa za omogućavanje kreditiranja iz sredstava tehničkih rezervi društava za osiguranje ( član 131 Zakona o osiguranju) i Inicijativa za izmene Zakona o obaveznom osiguranju u saobraćaju(članovi 35. i 45.). Inicijative su dostavljene Ministarstvu finansija.\nPredlog Grupacije posrednika u osiguranju za definisanje poslova posredovanja u osiguranju u podzakonskim aktima koji se donose na osnovu novog Zakona o osiguranju. Predloženo da posrednici u osiguranju mogu pored poslova posredovanja raditi i druge poslove povezane sa osiguranjem, a koji nužno ne moraju dovesti do potpisivanja ugovora o osiguranju.\nInicijativa, da se odloži rok za dostavljanje finansijskih izveštaja za statističke i druge potrebe utvrđen Zakonom o računovodstvu – inicijativu je pokrenula Grupacija računovodstvenih agencija, koja radi u okviru Udruženja za bankarstvo, osiguranje i druge finansijske institucije, zbog probijanja roka za uspostavljanje Posebnog informacionog sistema Agencije, koji treba da podrži dostavljanje finansijskih izveštaja i potpunu elektronsku komunikaciju sa obveznicima primene Zakona o računovodstvu. Inicijativa je usvojena i Ministarstvo finansija je dalo preporuku Agenciji za privredne registre da, izuzetno, rok za dostavljanje izveštaja za statističke i druge potrebe za 2014. godinu, bude produžen do 31. marta 2015. godine.\nInicijativa za produženje rokova predaje polugodišnjih finansijskih izveštaja -inicijativa Grupacije društava za upravljanje investicionim fondovima upućena Komisiji za hartije od vrednosti, čijim aktom je materija regulisana. Produžetak roka predaje predložen je zbog problema koji su nastali posle izmena kontnog okvira za investicione fondove i činjenice da ranije nije postojala obaveza dostavljanja polugodišnjih izveštaja.\nGrupacija brokersko dilerskih društava i Grupacija društava za upravljanje investicionim fondovima su uputile odvojene inicijative Komisiji za hartije od vrednosti Republike Srbije za suspenziju pojedinih tarifnih stavova Pravilnika o tarifi. Inicijative su upućene zbog krize na finansijskom tržištu i predstavljaju pokušaj da se učesnici privremeno oslobode visokih troškova po tom osnovu.\nGrupacija brokersko dilerskih društava je uputila Ministarstvu privrede stav o načinu privatizacije Telekom Srbija. Brokersko dilerska društva, kao učesnici na finansijskom tržištu su uputili stručni predlog o načinu privatizacije, kojim bi sve zainteresovane strane ostvarile maksimalne benefite i ujedno se obezbedio rast tržišta kapitala u Srbiji.\nInicijativa da se omogući i kolektivno životno osiguranje sa premijom osiguranja koja je obračunata na osnovu prosečne pristupne starosti. Kako je stav NBS da društva za osiguranje mogu da rade kolektivno životno osiguranje isključivo sa obračunom premije osiguranja na osnovu pristupne starosti svakog pojedinačnog osiguranika/zaposlenog, upućena je inicijativa da se društvima za osiguranje dopusti da u ponudi kolektivnog životnog osiguranja mogu da primene oba načina obračuna premije za kolektivno životno osiguranje, u zavisnosti od konkretne procene rizika za svaku kompaniju pojedinačno. Inicijativa je pokrenuta kako bi se merama Narodne banke Srbije podstaklo kolektivno osiguranje života u funkciji razvoja tržišta životnog osiguranja.\nInicijativa da se preispitaju postojeći poreski podsticaji za uplate penzijskih doprinosa u dobrovoljne penzijske fondove. Predloženo je da se u Zakonu o porezu na dohodak građana i Zakonu o doprinosima za obavezno socijalno osiguranje razdvoje odredbe o poreskim olakšicama za dobrovoljni penzijski doprinos od poreskih olakšica za premiju dobrovoljnog zdravstvenog osiguranja, kao i da se utvrdi maksimalni neoporezivi iznos za uplatu doprinosa u DPF za 2016. godinu u iznosu od 10.000 dinara, uz zadržavanje principa usglašavanja ovog iznosa jednom godišnje prema stopi inflacije.\n· Ministarstvo finansija Republike Srbije\n· Narodna banka Srbije\n· Komisija za hartije od vrednosti\n· Agencija za osiguranje depozita\n· Beogradska berza\n· Centralni registar, depo i kliring hartija od vrednosti\n· Uprava za sprečavanje pranja novca\n· Fond za razvoj Republike Srbije\n· Agencija za osiguranje i finansiranje izvoza Republike Srbije\n· Razvojna agencija Srbije\n· Međunarodna finansijaska korporacija IFC\n· Evropska banka za obnovu i razvoj EBRD\n- Udruženje banaka Srbije\n· Udruženje osiguravača Srbije\n· Asocijacija lizing kompanija Srbije


Vesti - Fondacija Ana i Vlade Divac potpisala Ugovor o donaciji sa Ambasadom Japana\nFondacija Ana i Vlade Divac potpisala Ugovor o donaciji sa Ambasadom Japana\nFondacija „Ana i Vlade Divac“ i Ambasada Japana u Beogradu su danas u svečanoj Sali Skupštine grada Beograda potpisali Ugovor o donaciji u okviru projekta Fondacije “Da svi pomognemo!” za socijalno stanovanje u zaštićenim uslovima.\nPotpisivanju Ugovora o donaciji, prisustvovali su Kazuaki Kameda, otpravnik poslova Ambasade Japana u Republici Srbiji, Dragan Đilas, gradonačelnik Beograda i Vlade Divac, osnivač Fondacije „Ana i Vlade Divac“.\nSvečanim potpisivanjem ugovora, Japanska ambasada se zvanično pridružila skupu donatora koji su se uključili u projekat socijalnog stanovanja u zaštićenim uslovima, koji je 2010. godine pokrenula Fondacija „Ana i Vlade Divac“ koje sprovodi u saradnji sa UNHCR, Komesarijatom za izbegla i raseljena lica i Gradom Beogradom, uz podršku Radio-televizije Srbije (RTS).\n"Projekat za izgradnju socijalnog stanovanja u zaštićenim uslovima je tokom 2012. godine podržalo preko 25.000 ljudi iz celog sveta i veoma sam počastovan što se i Ambasada Japana priključila projektu i prepoznala značaj ove akcije. Donacija koji smo dobili od velikog prijatelja naše zemlje će nam pomoći da ostvarimo cilj projekta “Da svi pomognemo!” i da time dovršimo izgradnju i četvrte zgrade za socijalno stanovanje", izjavio je osnivač Fondacije Vlade Divac.\n„Socijalna zaštita je jedna od glavnih oblasti na koje se Vlada Japana fokusira u Srbiji. Ambasadi Japana je izuzetna čast što učestvuje u ovom velikom projektu koji nas znatno približava rešenju problema izbeglih i interno raseljenih lica u Srbiji“, izjavio je g. Kazuaki Kameda, otpravnik poslova ambasade Japana u Republici Srbiji.\nFondacija „Ana i Vlade Divac“ je u martu 2012. godine započela akciju prikupljanja sredstava za izgradnju četvrte zgrade. Socijalno stanovanje u zaštićenim uslovima je namenjeno najugroženijim izbeglim i raseljenim porodicama koje su još uvek smeštene u Kolektivnim Centrima na teritoriji Grada Beograda.\nFondacija „Ana i Vlade Divac" potpisala Ugovor o donaciji sa Ambasadom Japana\npdf dokument | 0.21MB


KiM i vojska – skidanje maski\n27-10-2018 19:06 Srbija Stav\nSvi dosadašnji potezi Zapada prema Balkanu, pa i formiranje vojske Kosova, za cilj imaju uspostavljanje potpune dominacije Zapada nad ovom prostorom. Srbija je, međutim, i dalje „kost u grlu“, kao što je, uostalom, toliko puta već bila u istoriji.\nKada je premijer takozvane države Kosovo Ramuš Haradinaj u intervjuu Milomiru Mariću otvoreno rekao da njihovu politiku vodi Amerika, samo je priznao nešto što svi odavno znaju. Pa otuda i zaključak da nije slučajno ni podudaranje zahteva odlazeće američke ambasadorke iz UN Niki Hejli da se Unmik povuče sa Kosova sa usvajanjem zakona u kosovskom parlamentu o transformaciji Kosovskih snaga bezbednosti (KBS) u oružane snage, to jest vojsku Kosova.\nMa koliko se zahtev Hejlijeve tumačio kao potez jednog političkog „jastreba“, povučen navodno u ime „duboke države“, zvaničnu potvrdu onih Haradinajevih reči dao je zamenik pomoćnika državnog sekretara SAD Metju Palmer, koji je usred Beograda javno potvrdio da je dugogodišnji američki stav da podržava formiranje kosovske vojske.\n„Dugo vremena je stav SAD da podržava konstituisanje kosovske vojske, to je tranzicija za koju će biti potrebno mnogo vremena i mi pažljivo radimo sa našim partnerima u Prištini da se osigura da se taj proces pravilno odvija“, rekao je Palmer.\nPredsedniku Srbije Aleksandru Vučiću nije ostalo ništa drugo već da na zajedničkoj konferenciji, po ko zna koji put, ukaže na dosledno kršenje međunarodnih akata i upozori da takva politika vodi ugrožavanju mira i novim tragedijama. „Čuo sam i poziciju SAD o pitanju tzv. kosovske vojske, a ja sam više puta Palmeru ukazao na činjenicu da to formiranje ne stoji u međunarodno-pravnim dokumentima, i mi bismo u tom slučaju bili saterani u ćošak“, poručio je predsednik Vučić.\nZa istoričara Mileta Bjelajca to bi bila najveća provokacija u poslednjih 20 godina, odnosno od završetka rata na Kosovu. „Tom nazovimo zaštitnom korpusu na KiM je samo pre nekoliko dana podeljeno na hiljade protivoklopnih raketnih ručnih sistema, protivvazdušnih sistema, znači dovoljna količina da anulira bilo koji pokušaj Vojske Srbije da zaštiti srpsko stanovništvo na KiM i državne interese. Slobodan sam, u meri ovih informacija i iskustva, da kažem da je to vrlo, vrlo rizična situacija“, rekao je Bjelajac u razgovoru za „Sputnjik“.\nPo njegovim rečima, formiranje vojske Kosova je samo još jedna faza ka realizaciji američkog geopolitičkog plana za Balkan. „Svedoci smo prekomponovanja Balkana, stavljanja ovog dela Evrope pod apsolutnu kontrolu. To je moja procena. Naravno da je u prvom planu dezavuisanje ili možda ukidanje Republike Srpske, ali vidimo da je i makedonska država na velikom iskušenju“, upozorava Bjelajac.\nStvar je zabrinjavajuća i sa stanovišta brojki iznetih u izdanju „Medija centra Odbrana“ Ministarstva odbrane Srbije na koje ukazuje Bjelajac. Dok potencijalna snaga Albanaca koja može da deluje na KiM iznosi 120.000 ljudi, Vojska Srbije u projektu iz vremena ministra Dragana Šutanovca broji 78.000 ljudi, a hrvatska ratna armija je projektovana na preko 200.000 ljudi. „Srbija se ponaša kao da nema bezbednosne izazove, kao da je ušuškana kao Holandija ili Belgija koja može da ima isti broj aktivnih vojnika kao što danas ima Srbija, oko 12 hiljada“, rezignirano zaključuje Bjelajac.\nJoš letos su učesnici skupa u Beogradu koji su organizovali časopis „Geopolitika“ i portal „Fakti“ ocenili da NATO ima strategijski interes da uvuče u svoje članstvo sve zemlje Zapadnog Balkana i da učestvuje u formiranju tzv. vojske Kosova.\nIzvršni direktor Centra za strateške alternative Dušan Proroković na tom skupu je rekao da se u deklaraciji NATO sa poslednjeg samita Alijanse u Briselu zapravo najavljuje formiranje takozvane vojske Kosova.\n„Istina, neće to ići onako brzo kako Albanci misle, ali je težnja jasna, a namera iskazana. Tu ne treba imati nikakve iluzije“, kaže Proroković. On ocenjuje da NATO želi da spusti novu gvozdenu zavesu prema Rusiji od Mediterana do Baltika, da uključi sve zemlje Zapadnog Balkana u svoje članstvo, i da tako neometano planira dalje akcije, kako protiv Rusije, tako i na Bliskom istoku. „Opasnost za NATO je da neke balkanske zemlje ostanu nepokrivene, jer se sa njihovih teritorija mogu voditi neke hibridne akcije, kako Rusa, tako i Kineza“, rekao je tada Proroković.\nKosovska skupština ekspresno je prošlog četvrtka usvojila sva tri zakona o pretvaranju KBS u vojsku koja je definisana kao „multietnička, profesionalna, naoružana i ovlašćena sila da služi u zemlji i inostranstvu, u skladu sa ustavnim i zakonskim mandatom u odbrani teritorijalnog integriteta, građana, imovine i interesa Republike Kosovo i koja podleže demokratskoj građanskoj kontroli“.\nProcedura usvajanja zakona o transformaciji KBS u takozvane oružane snage Kosova predviđa da predlozi tri zakona, koje je u načelu usvojila kosovska skupština, u sledećem koraku prođu skupštinske odbore, idu zatim na usvajanje u „drugom čitanju“, što bi, po nekim najavama, moglo da se desi 28. novembra na nacionalni dan Albanaca.\n„Kosovske snage bezbednosti su ovlašćene da koriste silu, vatreno oružje, alat i opremu koju koriste, kako bi ispunili svoje ustavne i zakonske nadležnosti i dužnosti“, navedeno je u zakonima.\nOsnovni zadatak KBS, koji će, kako je predviđeno, preći pod ingerencije Ministarstva odbrane, jeste da štiti teritorijalni integritet samoproglašenog Kosova, kao i da štiti građane i zajednice, daje vojnu podršku civilnim vlastima i učestvuje u međunarodnim operacijama.\nZakoni predviđaju da do transformacije u vojsku dođe u periodu od deset godina.\n„Mi ćemo kao Srpska lista podneti žalbu Ustavnom sudu, ali po ranijem iskustvu to neće ništa promeniti“, rekao je za „Tanjug“ potpredsednik Srpske liste Igor Simić i podsetio na praksu da kosovske institucije imaju uslovni refleks da, kada bilo kakav zahtev ili žalba stignu od Srpske liste ili Srba, to odbijaju bez obzira na pravno utemeljenje i razlog zašto se traži preispitivanje.\nInače, predstavnici Srpske liste žestoko su izvređani dok su napuštali sednicu kosovskog parlamenta na kojoj su usvojeni spomenuti zakoni. Ispraćeni su uz niz žestokih psovki i uvreda na račun predstavnika Srpske liste koje su albanski poslanici nazivali „srpskim svinjama“ dok su napuštali skupštinsku salu. „Marš odavde, nije vam ovde mesto, gubite se…“, dobacivali su razulareno Srbima.\nDa bi „prst u oko“ Srbima bio potpun, baš na dan kad je otvorena rasprava u parlamentu zakazana je i zajednička vežba Kfora i KBS. I predsednik takozvane Republike Kosovo Hašim Tači na svom fejsbuk profilu objavio je snimak posvećen vojsci Kosova samo nekoliko sati nakon što je kosovski parlament doneo odluku o transformaciji KBS.\nTači je u videu predstavio i logo buduće vojske, ali i posebno istakao ulogu u formiranju oružanih snaga Ramuša Haradinaja, Kadrija Veseljija i predsednika Albanije Edija Rame. „Uvek počast otadžbini i u službi svih građana. Ćerke i najbolji sinovi zemlje, vojnici Republike Kosovo“, napisao je Tači uz postavljen video.\nNije izostala ni čestitka glavnog zagovornika albanskog ujedinjenja, premijera Albanije Edija Rame koji je, putem tvitera, izrazio podršku odluci kosovske skupštine o usvajanju predloga zakona. Na svom zvaničnom nalogu na toj društvenoj mreži Rama je napisao: „Slava mučenicima Kosova i blagoslovena bila novorođena vojska Republike Kosovo.“ Uz ovu poruku je objavio fotografiju pripadnika bivše UČK i fotografiju pripadnika KBS, jednu do druge.\nZapad i Srbija\nSve svojevremene izjave sa Zapada da kosovska vojska ne može biti formirana bez glasova Srba u Prištini i ustavnih promena pale su u vodu, uostalom, kao i mnoge pre toga, poput principa „prvo standardi, pa status za Kosovo“, što nedvosmisleno ukazuje da se Zapadu ne može ništa verovati.\nReklo bi se, zato, da je krajnje vreme da i Srbija u odbranu nacionalnih interesa postavi crvene linije od kojih neće odstupiti.\nTakvih ideja već ima. Prema informaciji beogradskih „Novosti“, na šefa države Vučića vrši se ogroman pritisak da vlasti u Beogradu proglase okupaciju Kosova i Metohije, jer po svim sporazumima samo KFOR može biti na teritoriji južne pokrajine kao vojna formacija. Tu opciju, navodno, već duže vreme zagovaraju i neki najbliži saradnici šefa države, kao i pojedini predstavnici vojnog vrha. Ove sugestije su se, prema pisanju „Novosti“, pojačale posle zahteva Amerike u UN da se ukine mandat misiji Unmika, što bi mogao da bude uvod u demontažu Rezolucije 1244 koja predviđa i povratak do 1.000 naših vojnika na KiM.\nOd srpskih zvaničnika najotvoreniji i najdirektniji je bio ministar u Vladi Srbije i predsednik Srpske narodne partije Nenad Popović sa izjavom da Beograd treba da prekine sve dalje pregovore sa Prištinom ukoliko ona ne odustane od procesa formiranja vojske.\nPopović je naveo da nakon poslednjih odluka kosovske skupštine o formiranju tzv. vojske, Srbija treba da zahteva od „zapadnih sponzora lažne države Kosovo – da nateraju svoje štićenike da hitno stave van snage takvu odluku, jer će u suprotnom Srbija prekinuti sve dalje pregovore sa separatistima na Kosovu“.\nPrema Popovićevim rečima, ova odluka je „poslednji ekser u sanduk“ Briselskih sporazuma koji se vode pod okriljem Evropske unije.\nNisu se srpski zvaničnici tek tako probudili i počeli gunđati i govoriti stvari koje su donedavno bile tabu i od strane Zapada oštro kažnjavane. Prilike u svetu se brzo menjaju, pre svega u Evropi. To najbolje ilustruje austrijski vicekancelar Hajnc Kristijan Štrahe svojom izjavom da je protiv članstva Kosova u Interpolu, kao i protiv formiranja vojske Kosova. On je to istakao nakon razgovora s prvim potpredsednikom Vlade Srbije i ministrom inostranih poslova Ivicom Dačićem u Beču. Štrahe je, na zajedničkoj konferenciji za medije, kazao da se ne može pozitivno govoriti o članstvu Kosova u Interpolu i o formiranju vojske dok se pitanje Kosova ne reši na nivou UN.\nDakle, sve i ako se nekome žuri da ovaj deo Balkana što pre i potpuno stavi pod svoju „šapu“, Srbija ne treba da brza i povlači poteze koji nisu u njenom interesu. Jer vreme je na njenoj strani\nDa li Srbija mora da radi sve šta joj kažu, saznajte OVDE.\nZAHAROVA: Vojska Kosova je problem za ceo region


Ambasador Holandije ugostio studente povodom Dana Evrope\nBeta 23. maja 2017. 15:15\nHolandski ambasador u Srbiji Hendrik van der Dol ugostio je danas studente Fakulteta političkih nauka i Pravnog fakulteta u Beogradu povodom Dana Evrope i 50 godina od Rimskog sporazuma kojim je osnovana Evropska ekonomska zajednica.\nStudenti su obišli ambasadu i takmičili se u kvizu o poznavanju Holandije a zatim su razgovarali sa zaposlenima u ambasadi o holandskoj spoljnoj i unutrašnjoj politici, ekonomiji i drugim temama.\nAmbasador je rekao kako je ispravan naziv za njegovu zemlju Kraljevina Nizozemska jer je Holandija ime za dve provincije u kraljevini, kao i da zbog prekomorskih teritorija ona ima kopnenu granicu sa Francuskom i Venecuelom.\nOn je rekao da ambasada „nije velika zgrada visokih zidova gde ljudi iza zatvorenih vrata rade strogo poverljive stvari nego mesto na kome Srbi i Holandjani svakodnevno rade na razvijanju odnosa Srbije i Holandije“.\nOvo je treći put da Ambasada Holandije u Beogradu učestvuje u programu otvorenih vrata.


DODIK "REFERENDUMA će biti, mogu mi samo naveče ČESTITATI" - Nova Borba\nDODIK "REFERENDUMA će biti, mogu mi samo naveče ČESTITATI"\nReferendum o Danu Republike u Republici Srpskoj biće održan bez obzira na reagovanje međunarodnih zvaničnika i domaćih političara, kazao je predsednik RS Milorad Dodik.\nOn je rekao da će referendum biti održan 25. septembra, te da mu “Naveče samo mogu čestitati”.\nKako je naveo, referenduma niko ne treba da se plaši, jer će biti održan mirno, bez ugrožavanja bilo čije bezbednosti.\n"Naša politika i referendum je politika mira. Hteli smo još ranije da sve političke partije donesu zakon o Ustavnom sudu BiH i na taj način sprečimo da tri stranca i dva Bošnjaka odlučuju šta je važno za Republiku Srpsku", istakao je Dodik.\nDodik je u svetlu navoda da je Džozef Bajden tražio od srspkog premijer Aleksandra Vučića da pritisne Dodika kako do referenduma ne bi došlo, rekao da tu “Bajden ne može ništa promeniti”.\n"Vučić je moj prijatelj, čovek koji iznosi svoju argumentaciju, a na meni je da odlučim. Tu Bajden ništa ne može promeniti. Da li je ambasador SAD u BiH tražila od Bajdena da to uradi - moguće je. Da je Bajden mislio na BiH, došao bi u Sarajevo”, rekao je Dodik.\nDodik je uveren da će narod na referendumu potvrditi da se 9. januar slavi kao Dan Republike.\nDodik je rekao da referendum o ukidanju Republike Srpske, koji bi bio održan na nivou BiH, a na koji poziva Udruženje majki Srebrenice, ne bi nikada bio održan u Republici Srpskoj i da za takav referendum na nivou BiH nema pravne osnove i dogovora i da on može biti sproveden samo u Federaciji BiH.\nPredsednik SDA Bakir Izetbegović preključe je kazao da je Referndum o Danu Republike samo proba za referendum o otcepljenju Republike Srpske iz BiH.


"Sporazumevanje" oko zakonskih obaveza\nPočetak Aktuelno Pod lupom Transparentnost Mediji o korupciji\nU Srbiji je, izgleda, vest kada dva ministarstva (u istoj Vladi) potpišu sporazum o saradnji, pa ministar još zaključi da će taj sporazum doprineti borbi protiv korupcije.\nNaime, ministar finansija Dušan Vujović ocenjuje da je potpisivanje "Sporazuma o saradnji" između MUP i MF "znak rešenosti vlade da bitno smanji prostor za korupciju, zloupotrebe, bežanje u sivu ekonomiju". Ministar Stefanović ocenjuje da "ove dve institucije" (misli se prevashodno na Upravu carina i kriminalističku policiju) "i inače dobro sarađuju", te da će "sporazum omogućiti i saradnju u primeni zakona o javnim nabavkama, integrisanom upravljanju granicom, suzbijanju krijumčarenja" (http://goo.gl/GBGx5V).\nDržavni organi u Republici Srbiji i inače imaju obavezu da međusobno sarađuju u obavljanju poslova iz svoje nadležnosti. Ministri su deo iste Vlade Srbije, koja, ako se javi neki problem u ostvarivanju saradnje ima i svoje koordinacione mehanizme i predlaže ili donosi propise kojima može da precizira način razmene informacija, ukoliko se opšte norme o saradnji pokažu kao nedovoljne.\nU prošlosti su Vlade bile heterogen(ij)e, pa je deo problema u saradnji mogao poticati iz političkih opstrukcija jedne stranke protiv druge. Zašto je sada potrebno da ministarstva uređuju svoje odnose memorandumima o saradnji? Da li je reč o "stavljanju na papir" mehanizama koji i inače funkcionišu, kao neke vrste podsetnika, koje je, na primer, praćeno kontakt informacijama zaduženih osoba, kako bi se izbeglo lutanje službenih dopisa? Da li se njime rešava neko pitanje koje je bilo sporno među ministarstvima ranije? Ili je reč (samo) o zgodnoj prilici za promociju dva organa (i ministara)? O svemu tome ne može se izvući zaključak, jer niti su ministarstva objavila ovaj memorandum, niti ih je, izgleda, neko od novinara o razlozima za njegovo donošenje nešto pitao.


RTV Subotica • Sanela Simeunović • 15. jun 2022. • 13:44 •\nGradonačelnik Subotice Stevan Bakić je na prijemu gimnastičara Nine Šabić i Filipa Kulića, za ostvarene značajne rezultate, istakao da Grad nastavlja da pruža podršku sportistima, te da će se u narednom periodu obnoviti sprave za vežbanje gimnastičara, odnosno da će se kupiti nove.\nPromocija subotičkih sportskih talenata se nastavalja, a ovaj put u pitanju su gimnastičarka Sokolskog društva Spartak, Nina Šabić i gimnastičar Muškog gimnastičkog kluba Partizan Železničar, Filip Kulić. Ovi sportisti su na nedavno održanim državnim prvenstvima u Kostolcu i Novom Sadu dominirali u seniorskoj i juniorskoj konkurenciji.\nPrepoznat je rad, kao i rezultati, što je dodatan podsticaj, istakli su treneri. Dodatna podrška siguran je put ka ostvarenju još boljih rezultata, rečeno je na prijemu.\nPri prijemu u Gradskoj kući, čestitke na zapaženom uspehu izrazio je i gradonačelnik Stevan Bakić, koji je istakao da su ovo pravi primeri za sve mlade Subotičane. Lokalna samouprava mora biti „vetar u leđa”, a upravo iz tog razloga podrška neće izostati, objasnio je Bakić.\nKako su i sami istakli sportisti Nina Šabić i Filip Kulić, u budućnosti će ulagati još više truda, te težiti ka daljim uspesima.


On je na video-snimku, koji je objavio na "Fejsbuku", rekao da je od kada mu je dodeljen mandat "neumoljivo" radio kako bi oformio širu vladu nacionalnog jedinstva jer je to ono što narod želi.\nNetanjahu je podsetio da su njegovi napori da svog glavnog rivala Benija Ganca dovede za pregovarački sto i spreči nove izbore bili neuspešni i da je lider stranke Plavi i bijeli svaki put to odbio, javio je "Sputnjik".\nPremijer Izraela dobio je mandat do srijede, 23. oktobra, da formira novu vladu, nakon što ni njegova stranka Likud ni stranka Plavi i bijeli nisu uspjeli da obezbede većinu u parlamentu nakon prevremenih izbora.\nRivlin je Gancu danas dao rok od 28 dana za formiranje nove vlade, a očekuje se da izraelski predsednik zvanično saopšti tu odluku u naredna 72 časa\nReka Nil jedna je od najznačajnijih geopolitičkih tačaka na celom svetu. To je žila kucavica Egipta, a prolazi kroz još 10 afričkih država. Pravo na nju polažu svi, što je dovelo do velikih tenzija na "Crnom kontinentu":\nTORNADO I BUJICE NA SEVERU GRČKE Snažno nevreme nosilo sve pred sobom na Halkidikiju i Tasosu (VIDEO)\nPredsednik SAD Donald Tramp izjavio je da bivša američka ambasadorka u Ukrajini Mari Jovanovič, koja je svedočila u sklopu istrage o njegovom opozivu "nije anđeo" i da ima podešku bivšeg predsednika Baraka Obame.\nAMATERI Pronašli anglosaksonsko blago, počeli da ga prodaju, pa završili u ZATVORU\nDvojica Britanaca koji nisu prijavili pronađeno anglosaksonsko blago vredno oko tri milona funti (oko 3,6 miliona evra) i staro više od hiljadu godina osuđena su danas na pojedinačne kazne od 10 i osam i po godina zatvora.\nRAT NA MORSKOM DNU Ruski špijunski brod koji su Amerikanci budno pratili, nalazi se u novoj sumnjivoj misiji, a onda mu se IZGUBIO TRAG\nRuskom špijunskom brodu koji je osumnjičen za prisluškivanje i sabotažu podvodnih internet kablova izgubio se svaki trag.\nDžejmi Oliver posle kraha u Velikoj Britaniji otvara restorane na Baliju\nŠest meseci nakon što je u Velikoj Britaniji bio prisiljen da zatvori 22 od ukupno 25 restorana, slavni kuvar Džejmi Oliver otvara nekoliko novih objekata izvan Ujedinjenog Kraljevstva.\nŠPIJUNIRAO U KORIST KINE Bivsi agent CIA osuđen na 19 godina zatvora\nBivši zvaničnik američke Centralne obaveštajne agencije (CIA) danas je osuđen na 19 godina zatvora nakon što ga je federalni sud u Virdžiniji proglasio krivim za špijunažu u korist Kine.\nIzraelski premijer Benjamin Netanijahu suočio se danas sa pozivima da podnese ostavku zbog korupcionaškog skandala.


ĐURIĆ: Prištinska platforma je posljednji ekser u kovčeg kosovskog dijaloga - Poskok.info | Poskok.info\nĐURIĆ: Prištinska platforma je posljednji ekser u kovčeg kosovskog dijaloga\nPredsjednik Srbije Aleksandar Vučić zakazao je za sutra ujutro hitnu sjednicu Savjeta za nacionalnu sigurnost nakon što je Priština usvojila svoju platformu za dijalog kojom je jasno poručila da je za nju dijalog s Beogradom gotov, rekao je direktor Ureda Vlade Srbije za Kosovo i Metohiju Marko Đurić.\nĐurić je, kako javlja Srna, na izvanrednoj konferenciji za novinare u Beogradu ocijenio da zahtjevi sadržani u prištinskoj platformi, među kojima i onaj da ishod dijaloga s Beogradom može biti samo neovisnost Kosova i da Beograd plati ratnu odštetu, predstavljaju “posljednji ekser u kovčeg kosovskog dijaloga”.\nOn je naveo da će Srbija znati na pravi način odgovoriti na izazove koji su pred njom, da neće prenagliti, ali da će znati da zaštiti državne i nacionalne interese na Kosmetu, položaj i prava svog naroda na Kosovu i u cijeloj Srbiji.\nOn je rekao da je Priština usvajanjem platforme stavila Srbiju u najteži položaj od 2011. godine kada su Albanci uz pomoć svojih zapadnih partnera i tadašnjeg takozvanog demokratskog režima (u Srbiji) uspostavili i uklesali granicu na Jarinju i Brnjaku na Kosovu, koji Srbija smatra svojom južnom pokrajinom.\n“Time su oformili de facto na cijeloj teritorioji naše južne pokrajine ono što Priština smatra granicom takozvane nezavisne republike Kosovo”, naveo je Đurić.\nOn je napomenuo da se u prištinskoj platformi, između ostalog, kaže da jedini mogući ishod dijaloga sa Beogradom može biti priznanje takozvane neovisnosti Kosova.\nU platformi se, dodao je on, kaže da jedino moguće rješenje može biti samo ono definirano već postojećim Ustavom Kosova, ne dirajući u tu teritoriju.\nU platformi se, naveo je Đurić, propisuje i definiraju obveza da se Srbiji nametne ratna šteta, plaćanje ratne odštete za desetine spaljenih srpskih domova, stotine tisuća protjeranih Srba i tisuće ubijenih Srba.\n“Sve to predstavlja posljednji ekser u kovčeg procesa dijaloga i pokazuje cijelokupnoj domaćoj i međunarodnoj javnosti da je Priština jasno poslala poruku cijelom svijetu da je ovo za nju kraj dijaloga”, kazao je Đurić.\nOn je podsjetio da je Priština prvo neprovođenjem Briselskog sporazuma i neformiranjem zajednice srpskih općina zadala suštinski fatalan udar dijalogu.\n“Potom je usvajanjem anticivilizacijskih pristojbi zadala drugi udar, stvorila nemoguć ambijent za dijalog, a ovim poslednjim poslala jasnu poruku da je ovo za njih kraj dijaloga, da je on završen”, rekao je Đurić.\nObraćajući se javnosti, Đurić je podsjetio da je Vučić prije pet mjeseci upozoravao međunarodne dužnosnike, među kojima i visokog predstavnika za vanjsku politiku i sigurnost EU Federicu Mogherini, da će biti kraj dijaloga, ako dođe do usvajanje ove platforme.\nOn kaže da su međunarodni dužnosnici obećavali da do platforme neće doći, ali da je ovaj dokument protiv mira, budućnosti i dijaloga usvojen, a njihov jedini odgovor je šutnja./Srna/HMS/


Junacima iz crtaća nije mesto u reklamama nezdrave hrane - Zelena učionica\nEvropsko udruženje za zaštitu prava potrošača BEUC pozvalo je prehrambene kompanije da prestanu sa korišćenjem crtanih junaka u cilju promovisanja hrane za decu, navodeći da to ima negativan uticaj na ponašenje dece kada je u pitanju ishrana.\nFoto: EPA / EVERT ELZINGA\nLikovi iz crtaća koji privlače decu gotovo uvek su na pakovanjima hrane sa malo hranljivih sastojaka i gotovo nikad na pakovanjima voća i povrća.\nUdruženje navodi da su junaci iz animiranih filmova “moćan i ubedljiv marketinški metod za decu kao ciljnu grupu”, dodajući da se gotovo uvek koriste za promovisanje nezdrave hrane.\nČlanice Evropskog udruženja za zaštitu potrošača sprovele su istraživanje s fokusom na maskote brendova u 13 zemalja i na osnovu više od 100 primera ustanovile da je samo jedan lik namenjen deci kao publici upotrebljen u cilju promovisanja voća ili povrća.\n“Deca nisu u stanju da razlikuju reklamiranje i zabavu. To je nešto što trgovci znaju, ali zdravlje dece treba da bude važnije od profita”, rekla je direktorka Udruženja Monik Gojens .\nGojens je dodala da crtani likovi kojima se promoviše hrana sa malo hranljivih sastojaka otežavaju roditeljima napore koje ulažu kako bi se njihova deca zdravo hranila.\nDirektorka BEUC je pozvala vlade država da izvrše pritisak na proizvođače hrane kako bi na odgovorniji način koristili crtane likove navodeći da prehrambene kompanije treba da pokažu “ozbiljnu posvećenost” zaštiti dece “uklanjanjem tih animiranih junaka sa nezdrave hrane”.\n“Ne tražimo da se tigar-Toni (Tony the Tiger) i Malci (Minions) uklone iz reklama, mi samo želimo da promovišu proizvode koji će učiniti da deca budu zdravija”, pojasnila je Monik Gojens.\nPrema podacima Evropske komisije, oko sedam odsto državnog novca opredeljenog za zdravstvo godišnje se troši na bolesti povezane sa gojaznošću.\nUsvojen je Akcioni plan namenjen suzbijanju gojaznosti među najmlađima za period od 2015. do 2020. godine, a za 16. jun je najavljen srednjeročni pregled tog plana.\nGojaznost dece je jedan od glavnih prioriteta malteškog predsedavanja EU. Na Malti je zabeležen visok nivo dečje gojaznosti i procenjuje se da 10% budžeta za zdravstvo odlazi na direktne posledice gojaznosti.\n“Gojaznost je veliki teret za zdravstveni sektor i za nacionalno zdravlje”, rekao je nedavno za portal EurActiv.com ministar zdravlja Malte Kris Fern.\nEvropska komisija je u februaru objavila izveštaj u kojem je navedeno da se s problemom gojaznosti dece treba suočiti u ranoj fazi i da škole mogu da imaju pozitivnu ulogu u podsticanju zdravih navika u ishrani.\n“S obzirom na vreme koje deca provedu u školi, kao i činjenicu da mnogi učenici u evropskim zemljama konzumiraju najmanje jedan glavni obrok boraveći u školama, one su idealno okruženje za podršku zdravim navikama”, piše u izveštaju.\nKako je navedeno, prednosti unapređenja pristupa zdravoj hrani u školama, između ostalog, odnose se na razvoj boljih navika u ishrani tokom detinjstva i smanjenu učestalost gojaznosti dece.\nŠarčević: Nastavnici više neće moći da organizuju privatna putovanja!


Post reply ( Re: Watford - Arsenal 15.04.2019. )\n[quote author=vojana link=topic=1506.msg11083#msg11083 date=1555347103] Watford - Arsenal Od kraja decembra Watford na Vicarage Road-u nije osetio gorčinu poraza i time obezbedio mirnu završnicu u Premier Ligi a trenutno se nalaze u samoj sredini tabele, odnosno na desetoj poziciji. Prošli vikend su u produžecima obezbedili i finale FA kupa. Dans će nažalost morati da se odreknu usluga Holebasa koji se na tom susretu povredio a u timu takođe zbog povreda neće biti Domingosa i Creveleya. Arsenal je kao domaćin više nego solidan, međutim zbog velikog broja poraza na gostovanjima je trenutno na 6. poziciji ali ako bi danas uspeo da pobedi, preskočio bi na tabeli Manchester U a ako bi to bilo uz goleadu onda čak i Chelsea koji ima i utakmicu više. Međutim moramo da računamo i na činjenicu da tokom nedelje treba da odigraju i revanš protiv Napolia, pa je pretpostavka da u timu ne bi trebalo da zaigraju roviti igrači kao recimo Xhaka. U prvom delu prvenstva slavio je Arsenal sa 2:0 pa u ovom susret kad uzmem sve u obzir najrealnije vidim GG a domaćini bi zaista u ovom trenutku mogli biti blagi favoriti, iako kladionice to nevide na taj način [/quote]\nUpišii malo slovo Š:\n« on: 15. Apr 2019. u 18:51:43 »\nOd kraja decembra Watford na Vicarage Road-u nije osetio gorčinu poraza i time obezbedio mirnu završnicu u Premier Ligi a trenutno se nalaze u samoj sredini tabele, odnosno na desetoj poziciji. Prošli vikend su u produžecima obezbedili i finale FA kupa. Dans će nažalost morati da se odreknu usluga Holebasa koji se na tom susretu povredio a u timu takođe zbog povreda neće biti Domingosa i Creveleya.\nArsenal je kao domaćin više nego solidan, međutim zbog velikog broja poraza na gostovanjima je trenutno na 6. poziciji ali ako bi danas uspeo da pobedi, preskočio bi na tabeli Manchester U a ako bi to bilo uz goleadu onda čak i Chelsea koji ima i utakmicu više. Međutim moramo da računamo i na činjenicu da tokom nedelje treba da odigraju i revanš protiv Napolia, pa je pretpostavka da u timu ne bi trebalo da zaigraju roviti igrači kao recimo Xhaka.\nU prvom delu prvenstva slavio je Arsenal sa 2:0 pa u ovom susret kad uzmem sve u obzir najrealnije vidim GG a domaćini bi zaista u ovom trenutku mogli biti blagi favoriti, iako kladionice to nevide na taj način


Ako se u budućem, dugo pripremanom Građanskom zakoniku izbriše pretpostavka krivice i odgovornosti lekara, oštećeni pacijenti i njihovi najbliži će biti u još nepovoljnijem položaju nego danas. Do sada je, prema postojećim zakonima, tuženi lekar morao da dokazuje da nije kriv ako pacijent dokaže da mu je naneta šteta i da bi ona mogla da ima veze s tuženim. Po novom predlogu, oštećeni će morati da dokazuje krivicu lekara, iako nema stručna medicinska znanja.\nUdruženje pravnika za medicinsko i zdravstveno pravo SUPRAM i Forum sudija Srbije podneli su i zvanične primedbe Komisiji za izradu Građanskog zakonika. U ovim udruženjima smatraju da bi otežano dokazivanje do produžavanja ionako predugih suđenja, a mogu se očekivati i mnogobrojni postupci po ustavnim žalbama i pred Evropskim sudom za ljudska prava u Strazburu.\nUkidanje pretpostavke krivice bi imalo nesagledivo loše posledice po pravnu zaštitu oštećenih, pa bi oni sami, kao tužioci bili primorani da dokazuju profesionalne greške, odnosno nepostupanje medicinskih profesionalaca u skladu sa medicinskim standardom, što bi za njih kao medicinske laike, bilo jako teško, piše u podnesku ova dva stručna udruženja.\n– Naš pravni sistem je kroz postojeće odredbe Nacrta građanskog zakonika, na putu da dodatno oteža položaj ugroženoj strani. Pacijent ne samo da je zdravstveno oštećen, već mu se stavlja i enorman teret dokazivanja, koji on, kao medicinski laik, teško može podneti. U zemljama u okruženju koje su pristupile Evropskoj uniji, kao što su Slovenija i Hrvatska, pretpostavka krivice je opstala – navodi Marta Sjeničić, predsednica SUPRAM-a.\nStručnjaci smatraju da ovaj predlog ne bi trebalo samo da se ukine, već da se pretpostavka krivice prenese i na druge oblasti u kojima se građani spore sa profesionalcima.\nU Komisiji za izradu Građanskog zakonika ističu da je u Nacrtu GZ-a predloženo osnovno i alternativno rešenje, koja imaju ravnopravan tretman. Prema osnovnom rešenju, svako "ko drugome prouzrokuje štetu svojom krivicom dužan je nadoknaditi je". A u alternativnom rešenju je predloženo da se važeći član zakona ni ne menja. Javna rasprava je inače trebalo da bude završena do 2. jula 2016. godine, ali ima indicija da će se produžiti do kraja godine, baš zbog osetljivosti ove teme.\nDugotrajni i konfuzni sudski procesi i blage kazne okrivljenima osnovne su karakteristike suđenja lekarima koji su nesavesnim lečenjem izazvali smrt pacijenata u Srbiji. Prisetimo se samo koliko i na koji način se razvlače poznata suđenja gde su optuženi lekari zbog grešaka ili nepružanja odgovarajuće medicinske pomoći.\nKada je u pitanju lekarska greška, građani su do sada prijave podnosili uglavnom zbog dva dela – nesavesno pružanje i neukazivanje lekarske pomoći. Za tri godine podneto je 235 prijava, ali je osuđena samo 21 osoba, od čega sedam na zatvorske kazne.\nZdravstvene ustanove imaju zakonsku obavezu da prijavljuju neželjene događaje u bolnicama. Koliko se to radi ažurno, pokazuju podaci Instituta za javno zdravlje "Dr Milan Jovanović Batut", po kojima za godinu i po dana ni u jednoj bolnici nije zabeleženo ništa nestručno. Poređenja radi, u Engleskoj je za samo šest meseci prijavljeno 37 slučajeva grešaka prilikom operacija, a na godišnjem nivou se u Americi zabeleži da je lekarska greška bila uzrok smrti gotovo pola miliona pacijenata. Srbija inače godinama zauzima mesta na dnu liste u Evropi po indeksu EHCI kojim se meri kvalitet zdravstvene zaštite.\nIzvor: Vebsajt Politika, Ozren Milanović, 28.06.2016.


Vaspitanje dece uz ljubav i disciplinu - Aksa | AKSA\nZa Zorana Milivojevića, psihologa i psihoterapeuta sa dugogodišnjim iskustvom upravo na temu vaspitanja i roditeljstva, pravi model je onaj nastao iz spoja prva dva - a to je ljubav plus disciplina.\nUloga ljubavi i discipline u vaspitanju dece\n- Deci treba ljubav jer na osnovu pokazane ljubavi oni zaključuju da su vredna ljudska bića, ali im treba i disciplinovanje, pošto misle da je sve prijatno istovremeno i korisno. I ta kombinacija je pobednička, jer je rezultat vaspitanja dete sa izgrađenom pozitivnom predstavom o sebi, izgrađenim navikama i samodisciplinom.\n"Nemačko" vaspitanje dece u Vojvodini\nU Vojvodini je bilo poznato “nemačko vaspitanje” koje se svodilo na to da roditelji deci ne pokazuju ljubav i da od njih puno zahtevaju. Takva deca su postajala veoma vredna, ali nisu bila sigurna da li ih roditelji vole. I psihoterapeuti su shvatili da je nepokazivanje ljubavi napravilo veliku štetu: nisu razvili samopoštovanje i postali su skloni depresiji i samoubistvima. Reagujući na to stručnjaci su obavestili roditelje da je veoma važno deci pokazati ljubav, a to je dovelo do zastranjivanja u drugom pravcu.\nVaspitanje dece uz ljubav bez discipline\nAko je ranije bila disciplina bez ljubavi, sada je zavladao vaspitni model ljubav bez discipline. Te generacije su odrasle i imamo rezultat: nedovoljno socijalizovani ljudi, bez socijalnih veština, zavisni od roditelja, skloni hedonizmu, bez motivacije da se nečemu posvete, bez želje da odrastu i napuste udobno detinjstvo.\nNormalno je da u vaspitanju dece pravimo i greške, da li je narcisoidno dete rezultat roditeljskih grešaka ili je nešto i do njegovog karaktera?\nKoji konkretni postupci u vaspitanju dece dovode do pojave narcisoizma i razmaženosti?\nŠta je iz starih pristupa roditeljstvu za vaspitanje dece dobro pa roditelji mogu bez bojazni da primene?\n- Interesantno je da naše tradicionalno vaspitanje južnije od Vojvodine ima formulu ljubav plus disciplina, iako bi moglo da ima više disciplinovanja. Dakle, mene često kolege ne slušaju, pa misle da sam konzervativan, ne shatajući da sam ultramoderan – da je na delu treći talas u vaspitnim teorijama koji uspostavlja ravnotežu između starog i novog.


Dodik: Ne želim da napravim nikakvu štetu Bošnjacima i Hrvatima – Top Portal\npetak 26 april 2019 / 10:14\n„U kontaktu sam sa Čovićem i u ponedjeljak imamo sastanak na nivou partija kako bismo vidjeli na koji način ćemo se kretati u budućnosti. Što se tiče nekih drugih, postoje neki kontakti, ali priznajem da sam malo politički lijen i uopšte ne razumijem situaciju u Federaciji BiH i ko je tamo s kim“, dodao je Dodik navodeći da čeka da se u tom bh.entitetu uspostavi većina.\nUvjerava da je spreman da radi sa svim ljudima na nivou BiH kako bi se utvrdila politika dodatnog jačanja suvereniteta BiH, time što bi se, kaže, „otpustio“ visoki predstvaik, te „izbacile“ strane sudije iz Suda BiH.\n„Ako te politike jačanja suverentiteta nema, na ta dva pitanja, ne vidim da je potrebno da branim suverenitet na nekom drugom pitanju“, ustvrdio je on ponoviši da će u bh. organima raditi uime RS, ali ne želi da napravi nikakvu štetu Bošnjacima i Hrvatima, niti kantonima i Federaciji BiH.\n„Ako to ne bude funkcionisalo, imaćemo paralizu organa, kao do sada. Ne bih želio da se desi, ali ni da se prema inicijativama koje dolaze iz RS odnose kao do sada“, rekao je on.\nDodik protiv stvaranja bilo kakve „crne list“\n„Ono što se dogodilo kada su u pitanju Rusi, daje mi za pravo, ne da se pitam da li je to moguće, već da kažem da vjerovatno jeste“, istakao je Dodik.\n„Najave koje smo imali ranije i ponašanje Obavještajne agencije i bezbjednosnog sistema na nivou BiH govore da tu ima nešto“, smatra Dodik.\n„Večernje novosti“ koje su objavile informaciju da Mektić priprema zvaničnu listu nepoželjnih lica iz Srbije, takozvanu „crnu listu“, kojima će biti zabranjen ulaz u BiH, navele su da bi na spisku mogli da se nađu poslovni ljudi, istoričari, književnici, novinari, ali i političari.\nIzvor lista rekao je da će se na Mektićevoj listi naći i ministar odbrane Srbije Aleksandar Vulin, lider Srpske radikalne stranke Vojislav Šešelj, glavni urednik televizije „Hepi“ Milomir Marić i predsjednik pokreta „Zavetnici“ Stefan Stamenkovski.


Ko će odgovarati za propadanje 1.300 vakcina\nFoto: Velibor Tripić/Arhiva | Ko će odgovarati za propadanje 1.300 vakcina\nVesna Duka 14.04.2021 18:00\nPRIJEDOR, BANJALUKA, TREBINJE - Još nije jasno ko je odgovoran za propadanje 1.300 vakcina u Domu zdravlja Prijedor, koje je trebalo da posluže za revakcinaciju osoba starijih od 65 godina u ovom gradu, a od juče sa svih strana stižu osude Doma zdravlja, poziva se na odgovornost nadležnih i upozorava da se ovako nešto nikada više ne smije desiti.\nTim povodom su se oglasili brojni funkcioneri, tražeći da se ispitaju razlozi propadanja vakcina, a pozivali su na odgovornost i poručivali da građani ne smiju da trpe zbog nedostatka vakcina, koje se jako teško nabavljaju.\nOkružno javno tužilaštvo u Prijedoru pokrenulo je predmet u vezi s propadanjem ovih vakcina, a prema njihovom nalogu juče je u prostorije Doma zdravlja Prijedor ušla i policija.\nMladen Mitrović, glavni okružni javni tužilac Okružnog javnog tužilaštva Prijedor, za "Nezavisne" je rekao da su na osnovu saznanja koje su u utorak pribavili otvorili predmet kako bi se utvrdile sve okolnosti o ovom događaju.\n"Kada se sve to okonča, biće utvrđeno ima li nečije eventualne odgovornosti", naveo je Mitrović za "Nezavisne novine".\nPremijer Srpske Radovan Višković naložio je juče ministru zdravlja i socijalne zaštite Alenu Šeraniću i gradonačelniku Prijedora Daliboru Pavloviću da se pod hitno ispita zbog čega je i kako došlo do propadanja 1.300 doza vakcine sputnjik V. Zatražio je da gradonačelnik preduzme sve neophodne radnje kako bi bili sankcionisani odgovorni za ovu štetu, s obzirom na to da je Dom zdravlja u nadležnosti grada.\nPavlović je šokiran onim što se dogodilo u pomenutoj zdravstvenoj ustanovi.\n"Kontaktirao sam direktora, Tužilaštvo, policiju. U što kraćem periodu na svom stolu očekujem izvještaj šta se desilo, nakon čega ću se oglasiti", naveo je Pavlović.\nObećava da će sankacija biti ukoliko se utvrdi odgovornost bilo koga.\n"Niko neće biti amnestiran odgovornosti", rekao je Pavlović, potvrđujući da je direktor Doma zdravlja Prijedor Slobodan Javor pravnik, a doktorica Milica Otković jedini epidemiolog u gradu.\n"Ukoliko se utvrdi odgovornost smjena direktora DZ je opcija, ali neću da prejudiciram", kazao je Pavlović.\nŠeranić je juče izjavio da slučaj propadanja vakcina u Prijedoru treba da bude opomena da to ne smije da se dešava - ni sada ni u budućnosti jer građani ne smiju da trpe, te da se vakcine vrlo teško nabavljaju.\n"Tražimo odgovornost od Doma zdravlja i od jedinice lokalne samouprave da se uključe u rješenje ovog pitanja", rekao je Šeranić u Trebinju.\nBranislav Zeljković, direktor Instituta za javno zdravstvo RS, za "Nezavisne" je rekao da Dom zdravlja Prijedor vakcine protiv virusa korona nije čuvao u hladnjaku koji su obezbjedili Institut za javno zdravstvo i Vlada RS, već u zamrzivaču koji su obezbijedili kroz svoja sredstva, zbog čega Institut nije imao uvid o kakvom je hladnjaku riječ.\n"Siguran sam da je ovaj hladnjak bio odgovarajući, ali Institut nije upoznat o kakvom je hladnjaku riječ, treba vidjeti na koji je način praćen temperaturni režim, važan je način čuvanja vakcina", rekao je Zeljković za "Nezavisne".\nPodsjetio je da su zaposleni u domovima zdravlja u RS prošli obuku u vezi s procesom vakcine, koju je Institut organizovao, napomenuo je da od trenutka kada vakcine dođu u zdravstvenu ustanovu postaju odgovornost te zdravstvene ustanove, te da se situacije u kojima dolazi do nestanka struje, zbog kojih je došlo do propadanja vakcina u Domu zdravlja Prijedor, prevazilaze tako što svaka zdravstena ustanova ima backup sistem.\n"U ovom slučaju teško je govoriti zašto je došlo do ovakve situacije, to će prije svega utvrditi Dom zdravlja Prijedor na osnovu izvještaja onih koji su radili na hladnom lancu", rekao je Zeljković. Dodao je da mora postojati osnovna doza discipline i odgovornosti kada govorimo o vakcinama.\n"Odgovornost za hladni lanac traje 24 časa dnevno i ne prestaje sa završetkom radnog vremena", zaključio je Zeljković za "Nezavisne".\nOštre osude zbog propadanja 1.300 vakcina u Prijedoru stizale su i od političkih partija, koje su pozvale na ostavku svih odgovornih i postavile pitanje kako će se pobijediti virus korona, ako se neodgovorno odnosi prema vakcinama.\n"Svi nadležni treba odmah da podnesu ostavke i budu sankcionisani", rekla je Anja Petrović, portparolka PDP-a.\nDuško Ivić, potpredsjednik DNS-a, pozvao je pravosuđe da otvori istragu o ovom slučaju, te da se utvrdi da li je neko namjerno prekinuo hladni lanac.\nPodsjećamo da su u utorak iz Doma zdravlja Prijedor rekli da je zbog nestanka električne energije u više navrata došlo do prekida hladnog lanca, zbog čega je propalo oko 1.300 sputnjik V vakcina protiv virusa korona.\nStigao manji kontingent sputnjika V, očekuju se vakcine iz Srbije\nMinistar zdravlja i socijalne zaštite RS Alen Šeranić rekao je da je u Srpsku u petak stigao manji kontingent sputnjika V iz Rusije te da Srpska ove sedmice očekuje i 20.000 doza vakcina protiv virusa korona iz Srbije.\n"Očekujemo i oko 6.000 doza sputnjika V iz Rusije, ali i još veću količinu u bliskom periodu, kao i veće količine 23. i 24. aprila fajzer i astrazeneka vakcina iz Kovaks programa, što je buduća dinamika do 1. maja, a paralelno s tim se radi i na nabavci od kompanije 'Sinefarm'", kazao je Šeranić.\nSlužen pomen za 28 poginulih željezničara\nOdata počast poginulim u poplavama 2014. godine\nVeliki broj Prijedorčana požurio na vakcinaciju\nU Sarajevu osigurano još 6.750 doza\nGradonačelnik Trebinja darovao krv\nVjernici proslavili Svetog Vasilija u novom duhovnom centru Mrkonjići\nProljećna akcija čišćenja Kantona Sarajevo\nNiče novi dom zdravlja u Bihaću


Jeftini letovi iz Stokholma za Keln - Avio karte Stokholm Keln - eSky.rs\nAvio karte iz Stokholma za Keln\nPretražite letove iz Stokholma za Keln\nProverite najbolje prilike za letove iz Stokholma za Keln\nArlanda - Cologne - Bonn Airport\nZa rutu iz Stokholma za Keln nema direktne veze\nNajkraći letovi s presedanjem traju oko 4h 20min.\n✔ Postoje li posebne ponude za letove iz Stokholma za Keln na eSky.rs?\n✔ Mogu li se pobrinuti za osiguranje prilikom rezervacije leta iz Stokholma za Keln?\n✔ Ako rezervišem let iz Stokholma za Keln, mogu li da rezervišem ujedno i smeštaj?\n✔ Koje avio-kompanije nude letove iz Stokholma za Keln?\nBudite sigurni, da na eSky.rs ponuda letova iz Stokholma za Keln uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Stokholm - Keln\nJeftini letovi do Švedske Jeftini letovi iz Švedske Jeftini letovi za Linćeping Jeftini letovi iz Linćepinga Jeftini letovi za Trégunc Jeftini letovi iz Trégunc\nJeftini letovi do Austrije Jeftini letovi iz Austrije


Ministarski savet EU odlučuje o Srbiji | Boom93\nMinistri spoljnih poslova zemalja članica Evropske unije, danas bi u Briselu trebalo da preciziraju datum prve međuvladine konferencije EU-Srbija i usvoje pregovarački okvir\nVisoka predstavnica EU za spoljnu politiku i bezbednost Ketrin Ešton izvestiće šefove diplomatija EU da je Srbija ispunila sve uslove da otvori pregovore o pridruživanju i pozvala ih da počnu pregovore, saznaje Tanjug iz eksluzivnog uvida u tekst izveštaja.\n„Kao što sam već učinila prošlog juna, i kao što ovaj izveštaj pokazuje, danas vas pozivam da priznate da su ispunjene sve bitne tačke aprilskog (Briselskog) sporazuma“, piše u govoru koji je Ešton pripremila za današnji sastanak Saveta za opšte poslove u Briselu.\n„Ako se slažete s ovom konstatacijom, nadam se da ćete se složiti da prvom međuvladinom konferencijom zvanično otvorite pregovore sa Srbijom najkasnije u januaru 2014“, poručuje Ešton.\nVisoka savetnica je sinoć izjavila novinarima da je Srbija ostvarila impresivan napredak u normalizaciji odnosa sa Prištinom i da je vreme da se otvore pregovori o pridruživanju sa Evropskom unijom.\n„Već sam prenela Savetu ministara koliko sam impresionirana napretkom u normalizaciji“, rekla je Ešton novinarima posle prvog dana sastanka Ministarskog saveta u Briselu.\n„Kada se pogleda šta je postignuto, vidi se da smo otišli dalje i dublje nego što sam mislila da je moguće“, rekla je ona.\nEšton je izjavila da se sada radi na primeni „finih detalja“ u vezi sa primenom briselskog sporazuma u oblasti pravosuđa.\n„Rekla sam ministrima da treba da ispunimo ono što smo obećali i krenemo sa međuvladinom konferencijom sa Srbijom“, navela je Ešton na konferenciji za novinare.\nU pet stranica dugačkom dokumentu u kome se opisuje napredak u primeni Prvog sporazuma o normalizaciji odnosa Beograda i Prištine Ešton do detalja opisuje sve što je dosada postignuto u nizu oblasti, počevši od održavanja lokalnih izbora do policije i funkcionisanja Integrisanih prelaza na administrativnoj liniji (IBM).\nKada je reč o pravosuđu, u vezi sa kojim predsednik vlade Srbije prošlog petka nije uspeo da se dogovori sa kosovskim premijerom Hašimom Tačijem, Ešton kaže da je „ima još posla oko suda u području Mitrovice i ustanoviti tačan broj pravosudnih kadrova u tom sudu“.\n„Na Kosovu će postojati jedan Vrhovni i Apelacioni sud, a u Mitrovici jedan Osnovni sud i osnovni tužilac, čime će pravosudni kadrovi kosovskih Srba prvi put biti integrisani u kosovsko pravosuđe za sva vremena“, piše u dokumentu.\n„Iz gore navedenog je jasno da je Srbija ispunila sve ključne obaveze, pogotovo time što je prihvatila jedan Osnovni sud i jednog osnovnog tužioca za područje Mitrovice“, kaže visoka predstavnica.\n„Da li sve ovo znači da je posao gotov, a slučaj zatvoren? Naravno da ne“, poručiće danas Ešton ministrima, uz konstataciju da se normalizacija ne dešava preko noći i da je potrebno vreme da se ceo aprilski sporazum „svari“.\nGlavni deo rasprave koji se tiče Srbije predviđen je za ujutru, kada će Ešton podneti detaljan izveštaj o dosadašnjem toku dijaloga Beograda i Prištine i sprovođenju Briselskog sporazuma.\nMinistri će nakon toga usvojiti pregovarački okvir i precizirati datum konferencije, koja formalno označava početak pregovora o pridruživanju sa Srbijom.\nKod škole semafor ne radi, a saobraćajca nema


M. P. 18. februara 2019. 21:22\nNajbolji teniser sveta Novak Đoković četvrti put u karijeri ovojio je nagradu Laureus za najboljeg sportistu na planeti u 2018.\nSrpski as je pobedio u konkurenciji fudbalera Kilijana Mbapea i Luke Modrića, košarkaša Lebrona Džejmsa, vozača Formule 1 Luisa Hamiltona i atletičara Eliuda Kipčogea.\nNovak se izjednačio sa Juseinom Boltom, a nagradu mu je uručila bivša zemljakinja Monika Selešs, kojoj se posebno zahvalio i priznao da je bila njegova inspiracija.\n„Laureus nagradu svaki sportista želi da osvoji, i samim tim, za mene to priznanje predstavlja veliku čast. Činjenica da sam večeras među velikim brojem sportskih velikana i što sam u prilici da slušam o izuzetnim stvarima koje Laureus čini širom sveta, daje ovoj nagradi posebno značenje“, rekao je Đoković.\n„Prošla sezona je bila neverovatna za mene, u kojoj sam se oporavio od povrede i sa uspehom odigrao Vimbldon i US open, i to je nešto čega ću uvek da se sećam. Oduševljen sam i želeo bih još jednom da se zahvalim Akademiji Laureus na velikoj podršci“.\nZa najuspešniju sportistkinju planete proglašena je gimnastičarka Simon Bils, koja je u 2018. postala prva žena sa osvojena sva četiri svetska šampionata. Tek joj je 21 godina, a uzela je 14 titula sa šampionata sveta.\nJapanska teniserka Naomi Osaka dobila je nagradu za „proboj godine“, golfer Tajger Vuds je proglašen za „povratnika godine“, a među laureatima Laureusa još su se našli snouborderka Kloe Kim, skijašica Lindzi Von, penjač iz Kine Sija Boju, skijašica Henrijeta Farkašova, sa članom njenog tima Natalijom Subrtovom, dok je Juva (Yuwa) izabrana za organizaciju koja je činila velike stvari na planu društvene odgovornosti u sportu.\nUpravo je odnos prema društvu bio važan segment Laureusa u protekloj godini jer je skoro 300.000 mladih ljudi iz 40 zemalja širom sveta učestvovalo u preko 160 sportskih programa ove organizacije, sa ciljem da se smanji nasilje i diskriminacija.


Carinici na prelazu Gradina se svakodnevno susreću sa različitim, često neobičnim pokušajima krijumčarenja, pa su tako osujetili jednog vozača kamiona da preko granice ilegalno prenese 110 kilograma svežih, usoljenih creva. Prekršaj je otkriven kada je za kontrolu na ulazu u zemlju pristigao kamion novopazarskih registarskih oznaka, koji je ka Danskoj prevozio tekstil iz Turske.\nNa pitanje, da li pored robe koju prevozi ima nešto da prijavi, 50-godišnji vozač je rekao da kod sebe ima samo još dve paklice cigareta. Kako ta izjava nije delovala ubedljivo, carinici su odlučili da detaljnim pregledom provere svoje sumnje.\nTada su, najpre pored...\nDanas: Više od 100 kilograma creva za kobasice zaplenjeno na granici Srbije i Bugarske\nNa Gradini opet zaplenjena creva za kobasice\nIzvor: JužneVesti.com, 29.Okt.2020\nIlegalni prenos 110 kilograma sveže usoljenih ovčijih creva za kobasice, osujetili su carinici na Graničnom prelazu Gradina, a protiv vozača kamiona, u kome su creva pronađena, pokrenut je prekršajni postupak. Procena carinika je da ova količina creva vredi oko 3.000 evra...Prekršaj je otkriven...


RTS :: Pobjeda: EP neće nadgledati izbore u Crnoj Gori\nRegion Pobjeda: EP neće nadgledati izbore u Crnoj Gori\nnedelja, 09. avg 2020, 12:48 -> 13:38\nPredsednik Evropskog parlamenta David Sasoli odgovorio je u julu predsedniku crnogorske skupštine Ivanu Brajoviću, da su zbog situacije sa koronavirusom, misije EP u inostranstvu zabranjenje, uključujući i posmatračke misije za izbore.\nIz kabineta Ivana Brajovića u julu je saopšteno da je "predsjednik Evropskog parlamenta David Marija Sasoli, u komunikaciji sa predsjednikom Skupštine Crne Gore Ivanom Brajovićem, vezano za predstojeće parlamentarne izbore, istakao da je Grupa za podršku demokratiji i koordinaciju izbora Evropskog parlamenta na sastanku prošlog mjeseca potvrdila da je posmatranje izbora u Crnoj Gori prioritet".\nIz crnogorske Skupštine su juče Pobjedi kazali da dodatne komunikacije između Brajovića i Sasolija nije bilo.\nDolazak Misije, kako su ranije naveli iz Skupštine, biće razmatran u narednom periodu u saradnji sa ODHR-om na osnovu analize epidemiološke situacije, zbog rasprostranjenosti koronavirusa u celoj Evropi.\n"Budite uvjereni da Evropski parlament stoji rame uz rame sa Crnom Gorom kada je riječ o suočavanju sa aktuelnim i budućim izazovima, što se odnosi i na ekonomski i društveni oporavak u periodu koji će uslijediti nakon pandemije, kao i u njenim naporima da obezbijedi slobodne i poštene uslove za predstojeće parlamentarne izbore", navodi se između ostalog u Sasolijevim pismima Brajoviću koje je Skupština prosledila medijima.\nIz Skupštine Crne Gore podsećaju da je na poziv Brajovića evropskim zvaničnicima da se njihove organizacije kao i do sada aktivno uključe u posmatranje predstojećeg izbornog procesa u Crnoj Gori, Parlamentarna skupština Saveta Evrope prva formirala delegaciju od 22 člana koja će pratiti predstojeće izbore.\nIzbore će pratiti i posmatračka misija OEBS-a, koju će, kako su rekli njeni predstavnici, činiti Glavni tim od 11 eksperata iz osam država članica OEBS-a, kao i deset dugoročnih posmatarača koji će tokom ove sedmice biti raspoređeni u različitim regionima Crne Gore".


Mjere u Republici Srpskoj produžene do 21. decembra - FILTER\n– Takođe, u skladu sa ovim Zaključkom građani su obavezni da se u zatvorenim prostorijama, pored nošenja zaštitne maske i održavanja fizičkog rastojanja od dva metra, pridržavaju i uputstava Instituta za javno zdravstvo Republike Srpske za boravak u zatvorenom prostoru, u zavisnosti od djelatnosti koja se obavlja – navodi se u saopštenju Vlade Srpske.\n– Takođe, obavezuju se pravna lica, preduzetnici i fizička lica koji u direktnom kontaktu pružaju usluge građanima da usluge pružaju zaštićeni maskom, obavezno sprovode mjere dezinfekcije, obezbijede masku građanima koji koriste njihove usluge, a nemaju ih, i pridržavaju se uputstava JZU Institut za javno zdravstvo Republike Srpske za organizovanje rada u zavisnosti od djelatnosti koju obavljaju – dodaje se u saopštenju.\nDo 21. decembra ograničava se radno vrijeme na period od 06:00 do 22:00 časa svim vrstama ugostiteljskih objekata za ishranu i piće bez obzira da li posluju samostalno ili u okviru drugih objekata u kojima se obavlja privredna djelatnost (benzinske pumpne stanice, objekti za smještaj i dr), kao i priređivačima igara na sreću (kladionice, automat klubovi, kazina, tombole i dr).\nOvim Zaključkom, do istog datuma, u periodu od 22:00 do 06:00 časova, dragstori mogu raditi isključivo putem šalterske prodaje.\nSubjekti koji obavljaju registrovanu djelatnost dužni su da uslove za obavljanje djelatnosti prilagode mjerama propisanim od strane Instituta za sprečavanje pojave i širenja “kovida-19” na radnom mjestu.\nTags: virus korona mjere zaštite Republički štab za vanredne situacije\nPrethodna Kod 388 osoba u Republici Srpskoj potvrđeno prisustvo virusa korona\nSledeća Tegeltija: Nema dodatnih mjera, naručeno više od 1,2 miliona vakcina


Ljubav prema notama je presudna, kada je muzika u pitanju – TV Kikinda\nLjubav prema notama je presudna, kada je muzika u pitanju\nOn 2 juna, 2017 by Rubin Rubin\nU kikindskoj Osnovnoj muzičkoj školi „Slobodan Malbaški“ dve godine sa decom, kada je odsek gitara u pitanju radi nastavnik Marko Radojković. Došavši iz Niša, kako je za našu tv kuću rekao, u Kikindi je našao izvor pravih malih talenata, sa kojima voli da radi, budući da su rezultati očigledni, što pokazuju visoki plasmani na gotovo svim takmičenjima.\nKako ovaj prepoznati talenat, kada je muzika u pitanju i to u širokim krugovima tumači, u naše, gradu je našao potreban mir i spokoj. Uživa u radu i u obuci mladh talentovanih sugrađana, a najviše mu se dopada da dete pohađajući Muzičku školu ispunjava neka svoja nadanja, a ne samo želju svojih roditelja. Sam je počeo da se bavi muzikom kada je imao 6 godina. U nastojanjima da odvoji pravi talenat od izvikanih priča i komercijalizaciji kada je muzika u pitanju, ovaj mladi umetnik ima podosta oštar stav.\nMarko Radojković je na Akademiji umetnosti u Novom Sadu četvrta godina, a radi u kikindskoj muzičkoj školi drugu godinu, gde je stekao ugled izuzetnog nastavnika, vrlo posvećenog radu sa decom. Ono što ga još krasi to je velika kolegijalnost, a kako tvrde drugi nastavnici, nije mu teško da uz muziku završi radni dan, recimo, prateći tenora Tibora Hevešija, u poznatim numerama.


Zbog havarija u TENT-u van pogona blokovi B1 i B2, normalizacija sutra\nVesti Autor:N1 Beograd27. dec. 202117:57 > 18:0658 komentara\nZbog havarija u TENT-u van pogona su blokovi B1 i B2, a normalizacija se očekuje tokom sutrašnjeg dana, saopšteno je iz kabineta ministarke rudarstva i energetike Srbije Zorane Mihajlović.\nSednica Radne grupe za praćenje sigurnosti snabdevanja energijom i energentima danas je hitno sazvana zbog havarija koje su se desile u Termoelektrani „Nikola Tesla“ u Obrenovcu, saopštilo je Ministarstvo rudarstva i energetike Srbije.\nHavarija na bloku B2 izazvana oštećenjem mlinskog kola izbacila je taj blok iz pogona, ali nijedan radnik nije povređen, dodaje se u saopštenju. Očekuje se, kako se dodaje, da tokom sutrašnjeg dana blok B2 bude vraćen u sistem.\n— ?????? (@Wolfam5) December 27, 2021\nBlok B1 u TENT-u od juče nije u sistemu zbog požara koji je izbio na gorioniku mazutnog sistema i trebalo bi do sutra ujutru ponovo da bude u pogonu, najavila je Elektroprivreda Srbije (EPS).\nOštećen jedan od mlinova na bloku B2 u TENT-u\n27. dec. 2021 44\nNa sednici Radne grupe kojom predsedava resorna ministarka Zorana Mihajlović, konstatovano je povećanje proizvodnje električne energije u kapacitetima koji koriste obnovljive izvore, pre svega u hidroelektranama. Prenosni i distributivni sistem, kako je rečeno, funkcionišu bez većih problema.\nRezerve energenata za toplane u Srbiji su dovoljne do kraja zimske sezone i nema bojazni da će doći do prekida isporuke toplotne energije, navodi se u saopštenju.\nNa sednici je saopšteno i da su povećane zalihe gasa u skladištu Banatski dvor.


VELIKA REKONSTRUKCIJA! Osmorica igrača ušla u poslednju godinu ugovora, sledi čistka! - Crvena zvezda info\nSrbija / 180 pregleda\nFudbal / 1689 pregleda\nFudbal / 5916 pregleda\nVELIKA REKONSTRUKCIJA! Osmorica igrača ušla u poslednju godinu ugovora, sledi čistka!\nEkipa Dejana Stankovića će narednog leta pretrpeti neminovne promene, prvi odlasci već na zimu\nCrvenu zvezda je ostvarila prve ciljeve u ovoj sezoni, koji su se ticali plasmana u grupnu fazu jednog od dva najvažnija klupska takmičenja na Starom kontinentu, ali srpskog šampiona tek očekuju ozbiljni izazovi i planovi u narednom periodu. Jedan od njih tiče se i rekonstrukcije ekipe, za koju se čini da je neminovna na kraju ove sezone.\nČinjenično stanje kaže da su u poslednju godinu ugovora ušla čak osmorica prvotimaca kluba iz Ljutice Bogdana, pa je izvesno da će već narednog leta ekipa Dejana Stankovića imati drugačiji izgled.\nDvojici prvotimaca aktuelni ugovori ističu već 31. decembra. U pitanju su Aleksa Vukanović i Slavoljub Srnić, koji su već sada u situaciji da pregovaraju sa drugim klubovima, a prvog dana 2022. godine mogu i formalno da promene sredinu.\nOstalima ugovor traje zaključno sa 30. junom, a u ovom trenutku to su Milan Rodić, Milan Gajić, Marko Gobeljić, Mirko Ivanić, Radovan Pankov i Miloš Gordić.\nKao što ste već mogli da pročitate na Mozzart Sportu, za Milana Rodića je spreman novi ugovor do 2025. godine i veruje se da će on uskoro biti potpisan. Na stadionu Rajko Mitić se uveliko radi i na produžetku saradnje sa nezamenjivim vezistom Mirkom Ivanićem, pa je jasno da su to prioritetni poslovi za čelnike srpskog šampiona u narednim danima.\nNikakve neizvesnosti ne bi trebalo da bude oko produžetka saradnje mladog čuvara mreže Miloša Gordića, koji je odlično branio u Mačvi prošle sezone, pa je ove priključen prvom timu i na njega se ozbiljno računa u budućnosti. U međuvremenu je i debitovao u crveno-belom dresu na gostovanju Spartaku u Subotici.\nOstaje da se vidi šta će biti u slučaju ostalih prvotimaca koji su ušli u poslednju godinu ugovora. Naravno, mnogo toga će zavisiti od toga za kakvu će se ulogu svaki pojedinaca izboriti kod Dejana Stankovića ove sezone, ali i od daljih planova samih igrača za budućnost.\nGOBELJIĆ I RODIĆ VEZALI SVIH PET EVROPSKIH SEZONA\nNajduži staž u crveno-belom dresu od igrača koji su ušli u poslednju godinu ugovora ima Marko Gobeljić, koji je na Marakanu stigao u julu 2017. godine iz kruševačkog Napretka. Gobeljić je, baš kao i Milan Rodić, učestvovao u svim evropskim sezonama u poslednje četiri sezone i to će učiniti i u petoj. Do sada je ostvario 146 nastupa za srpskog šampiona i postigao devet golova. Milan Gajić je na Marakanu stigao u februaru 2019. godine, nakon teškog perioda u francuskom Bordou, a onda se postepeno borio za sve važniju ulogu u crveno-belom dresu.\nNajkonstantniji je bio prošle sezone, kada je zabeležio 49 nastupa u svim takmičenjima, postigao tri gola i ostvario sedam asistencija. Na početku ove sezone deli minutažu sa Markom Gobeljićem, a tako će izvesno biti i tokom kompletne sezone. Ukoliko Crvena zvezda na kraju ne ponudi nove ugovore ni Gajiću, ni Gobeljiću, to znači da bi srpski šampion bi već od zime mogao da krene u poteru za novim desnim bekom za narednu sezonu.\nRadovan Pankov je na Marakanu stigao u julu 2019. godine iz Radničkog iz Niša i do sada zabeležio tačno 80 nastupa u dresu srpskog šampiona. Najviše ih je odigrao prošle sezone, ukupno 44 u svim takmičenjima, uz dva gola i dve asistencije. Ukoliko napusti station Rajko Mitić narednog leta, zvezdaška publika će ga pamtiti, pre svega, po hladnokrvnosti u penal seriji u Kopenhagenu, koja je crveno-belima utabala put ka trećem uzastopnom učešću u grupnoj fazi evropskih takmičenja.\nOvu sezonu, Pankov je započeokao standardni štoper u tandemu sa Aleksandrom Dragovićem, ali ga je od gostovanja u Tiraspolju u poslednjoj liniji zamenio Miloš Degenek, pa je u ovom trenutku prva alternativna opcija na štoperskom mestu kod Dejana Stankovića.\nSANOGO U POLSEDNJU GODINU UGOVORA ULAZI 31. DECEMBRA\nMeđu igračima Crvene zvezde koji će biti slobodni narednog leta nalazi se i francuski napadač Lois Dioni, kome 30. juna ističe pozajmica iz Anžea. Dionija su na startu progutala velika očekivanja na Marakani, nije se snašao, a nije ni bio fizički spreman za izazove, pa se govorilo da bi ekspresno mogao da napusti redove srpskog šampiona. Ostao je u Beogradu, ali je ulogu startnog špica u međuvremenu preuzeo Milan Pavkov.\nDioni mora da čeka novu šansu za dokazivanje i maksimalno je iskoristi, pošto već u januaru stiže silno motivisani Ohi Omoižuanfo. Tu je i supertalentovani Marko Lazetić, koji će dobiti važniju ulogu u nastavku sezone. Jasno je da će Dioniju sada biti mnogo teže nego na početku sezone da se izbori za svoju poziciju u timu, a ukoliko ostane u drugom planu, priča o eventualnom prevremenom rastanku ponovo bi mogla da se pokrene na zimu.\nUpravo 1. januara u poslednju godinu ugovora ući će nezamenjivi Seku Sanogo. Defanzivni vezista u maju sledeće godine ulazi u 34. godinu života, ali je odavno postalo jasno da se njegov značaj u crveno-belom dresu ne ogleda kroz tržišnu vrednost i potencijal takve vrste, već kroz ono što pruža na samom terenu. Svima na Marakani je jasno kakvog vezistu imaju u timu, kao i koliko je teško naći dostupnog igrača makar približnog kvaliteta na tržištu, pa ostaje da se vidi kakvi su planovi čelnika srpskog šampiona po ovom pitanju.\nU međuvremenu je bez ozbiljne uloge u timu ostao Njegoš Petrović, koji je u ovom trenutku jedina klasična alternativa za Sanoga. Od naredne sezone, nakon završene pozajmice u Metalcu, konkurenciju na ovom mestu bi mogao da pojača i Ričard Odada, ali mladi Kenijac ove sezone prvo mora da pokaže da je u stanju da pravi razliku na superligaškim terenima u dresu kluba iz Gornjeg Milanovca, pa tek onda da se nada minutaži na stadionu Rajko Mitić.


Dačić: Ovakva Hrvatska najveća sramota EU\nBEOGRAD - Prvi potpredsednik Vlade Srbije i ministar spoljnih poslova Ivica Dačić izjavio je danas da je vreme da Evropska unija prekine svoje ćutanje i izjasni se dokle će tolerisati "rehabilitaciju fašističke ustaške NDH i pretnje Srbiji koje dolaze iz Hrvatske".\n"Ovakva Hrvatska je danas najveća sramota Evropske unije", istakao je Dačić koji je izjavu hrvatskog šefa diplomatije Mire Kovača\nocenio kao "vrhunac cinizma i bezobrazluka", jer traži izvinjenje od Srbije.\n"Oni koji su klali i ubijali Srbe u koncentracionim logorima traže izvinjenje od svojih žrtava", ukazao je Dačić u izjavi dostavljenoj medijima, saopštilo je Ministarstvo spoljnih poslova.\n"Hrvatskoj i Kovaču očigledno smeta kada Srbija i njen premijer jasno kažu da neće dozvoliti ponovni genocid i etničko čišćenje našeg naroda, da nećemo dozvoliti rehabilitaciju fašističke ustaške NDH i oslobađanje zločinaca iz poslednjeg rata", naveo je Dačić.\n"To što je ovakva Hrvatska, koja rehabilituje fašizam, članica Evropske unije, ne daje joj nikakvo pravo da Srbiju vređa i da joj preti", poručio je Dačić.\nOn je podsetio da je Aleksandar Vučić dobio priznanje svih vodećih zemalja sveta za politiku koju vodi, "politiku mira i stabilnosti, koja nikoga ne napada, ali neće dozvoliti ponovni genocid i etničko čišćenje našeg naroda".\nŠef hrvatske diplomatije Miro Kovač izjavio je ranije danas da istup srpskog premijera Aleksandra Vučića juče na komemorativnom skupu povodom obeležavanja 75 godina od osnivanja koncentracionog logora Jasenovac nastavak politike "Velike Srbije iz 90-ih godina" u kojoj je, kako je rekao, Vučić i lično učestvovao.\nOn je dodao da se, za razliku od američkog potpredsednika Džozefa Bajdena, koji se nedavno u Beogradu "izvinio i izrazio saučešće" porodicama žrtava NATO bombardovanja 1999. godine, Vučić nikada nije izvinio Hrvatima.\n« Ministrima rok za predaju izveštaja 12. septembar Jovanović: Srbija da utiče da se odlozi referendum u RS »


Licenca za vršenje stručnih poslova u šumarstvu\nMinistarstvo poljoprivrede i ruralnog razvoja (ispitna komisija koju obrazuje organ državne uprave nadležan za poslove u šumarstvu)\nLicenca za vršenje stručnih poslova u šumarstvu je licenca koju može steći lice sa visokom stručnom spremom šumarskog smjera i najmanje jednom godinom radnog iskustva u struci, koje ima položen stručni ispit za vršenje stručnih poslova u šumarstvu.\nZahtjev se podnosi u Ministarstvo poljoprivrede i ruralnog razvoja, lično ili poštom\nUvjerenje o položenom sturčnom ispitu za sticanje licence za vršenje stručnih poslova u šumarstvu, dokaz o završenoj visokoj stručnoj spremi šumarskog smjera i uvjerenje o najmanje jednoj godini radnog iskustva u struci ili dokaz o završenoj visokoj stručnoj spremi šumarskog smjera i uvjerenje o najmanje pet godina radnog iskustva na zakonom propisanim stručnim poslovima u šumarstvu\nStručne poslove u šumarstvu može da vrši pravno lice, odnosno preduzetnik koji ima najmanje jedno zaposleno lice sa visokom stručnom spremom šumarskog smjera sa licencom za vršenje stručnih poslova u šumarstvu, koji je registrovan u Centralnom registru Privrednog suda i koji ispunjava uslove u pogledu opreme za obavljanje te djelatnosti. Ukoliko ne ispunjava ove uslove, ne može imati licencu.\nTroškovi za polaganje stručnog ispita plaćaju se u iznosu od 2/10 prosječne zarade u Crnoj Gori u godini koja prethodi godini polaganja stručnog ispita.\nUvjerenje o položenom sturčnom ispitu za sticanje licence za vršenje stručnih poslova u šumarstvu, dokaz o završenoj visokoj stručnoj spremi šumarskog smjera i uvjerenje o najmanje jednoj godini radnog iskustva u struci ili dokaz o završenoj visokoj stručnoj spremi šumarskog smjera i uvjerenje o najmanje pet godina radnog iskustva na zakonom propisanim stručnim poslovima u šumarstvu.\nZakon o šumama („Sl. list CG“, broj 74/10, 47/15), Pravilnik o programu i načinu polaganja stručnog ispita za sticanje licence za vršenje stručnih poslova u šumarstvu („Sl. list CG“, broj 51/12)


Iako još nije jasno kada će se i na koji način organizovati nastavak sportskih takmičenja u Srbiji, apatinski sportski klubovi počeli su sa treninzima.\nMeđu timovima koji su krenuli sa radom je i KK „Dunav“ iz Apatina koji je do uvođenja vanrednog stanja držao drugu pozicju na tabeli Druge regionalne lige sever grupa A sa 31 osvojenim bodom, koliko ima i prvoplasirani „Džoker iz Sombora. Simo Ajduković, trener KK „Dunav“ ističe da se u klubu krenulo sa održavanjem treninga. -Treninzi se održavaju u manjim grupama, na terenima Tehničke škole sa domom učenika u Apatinu. Treniraju mlađe kategorije, kadeti, pioniri i mlađi pioniri, dok se seniorski tim priprema za odigravanje plej-ofa za ulazak u viši rang. Čekamo dalja upustva i preporuke – rekao je Ajduković.\nI pored toga što još nemaju zvaničan stav Rukometnog saveza Srbije, rukometaši PIK Prigrevice se takođe spremaju za nastavak prvenstva kako u Drugoj ligi Sever, tako i u konkurenciji mlađih selekcija. Trener Milka Nikšić ranije je podelila svakom igraču pojedinačno program rada kako bi se pripremali u svojim stanovima, kućama i dvorištima.\n-Ne znamo šta će biti sa prvenstvom i čekamo odluku, ali moramo da budemo spremni ukoliko dođe do nastavka. Program koji sam pripremila obuhvata koliko-toliko fizičku spremnost svakog pojedinca, koji će moći lako i brzo da se uklopi u trenažni proces, napominje trener svih rukometnih selekcija PIK Prigrevice Milka Nikšić.\nSa radom su krenuli i košarkaši KK „Apatin“, i oni treninge održavaju u Tehničkoj školi sa domom učenika.- Radi se u manjim grupama i redovno. Poštuju se mere i preporuke epidemiologa i čekamo nastavak takmičenja, kaže Nena Ugarković iz KK „Apatin“.\nApatinska „Mladost“ na tabeli Vojvođanske fudbalske lige sever sa 34 boda deli drugu i treću poziciju sa ekipom „Stari Grad“ iz Bačke Palanke.\n– Za sada se krenulo sa treninzima u malim grupama, sa maksimalno devet igrača i trenerom, sve kako bi ispunili mere bezbednosti. Mi treniramo, pa kad se stvore uslovi onda ćemo izaći na teren – izjavio je Aleksandar Kesić, trener OFK „Mladost“Apatin.\nKrajnji rok da se odluči o načinu završetka sezone je 25. maj, a prve utakmice, bez publike, mogli bismo da očekujemo krajem maja ili početkom juna.\nI dok se u fudbalu nazire nastavak, u drugim kolektivnim sportovima, pre svega dvoranskim, kao što su košarka i rukomet situacija je mnogo komplikovanija, jer još nisu dozvoljeni treninzi na zatvorenom, dok je, recimo, u odbojci sezona završena i titule se dodeljene Vojvodini i TENT-u.\nTo znači da će odbojkaši i odbojkašice na teren tek naredne sezone.


RTCG - Radio Televizija Crne Gore - Nacionalni javni servis :: Region :: Opozicija podržala oca ubijenog mladića\nBANJA LUKA 11. 09. 2018. 23:05 >> 22:42 7\nLideri opozicije potpisali su izjavu i spremni su da izađu na Trg Krajine i da tu ostanu dok se ne sazna istina o ubistvu Davida Dragičevića iz Banja Luke.\nDavor Dragičević, otac ubijenog mladića, rekao je na skupu "Pravda za Davida" u Banjaluci da su lideri opozicionih stranaka potpisali izjavu da su spremni da izađu na Trg Krajine i da tu zajedno sa njim i članovima grupe "Pravda za Davida" ostanu sve dok se ne sazna istina o, kako je naveo, organizovanom ubistvu njegovog sina.\nDragičević je naveo da su izjavu potpisali lideri SDS-a Vukota Govedarica, PDP-a Branislav Borenović, NDP-a Dragan Čavić, kao i predstavnici Pokreta "Restart Srpska".\nNa Trgu Krajine, gdje je i večeras održan skup građana "Pravda za Davida", prisustvovali su lideri opozicije Vukota Govedarica i Branislav Borenović.\nDavor Dragičević je naveo da postoje indicije da je njegov sin bio živ kada je bačen u rijeku Crkvena u Banjaluci, na dan kada je pronađeno njegovo tijelo 24. oktobra.\nJoš je kazao da su za njega "zločinci" svi koji su učestvovali na konferenciji za novinare MUP RS 26. marta, kada je saopšteno da se njegov sin u noći nestanka, 18. marta, potukao s nekoliko osoba, potom opljačkao jednu kuću, a onda završio u Crkveni.\nDavor Dragičević je kazao da su za njega Davidove ubice svi koji su pokušali ta zataškaju ubistvo i kriminalizuju njegovog sina.\nPo prvi put večeras "ubicama" je, osim najviših funkcionera MUP RS i obducenta Ćeljka Karana, nazvao i predsjednika RS Milorada Dodika i premijerku Željku Cvijanović, ističući da nikome ne treba država u kojoj će se djeca nekažnjeno ubijati.\nDragičević je negirao tvrdnje da su on i grupa "Pravda za Davida" rušioci RS, naglašavajući da RS i njene institucije ruše oni koji prikrivaju i zataškavaju organizovano ubistvo njegovog sina.\nOn je optužio Okružno tužilaštvo u Banjaluci da, ni njemu niti njegovom advokatskom timu, neće da dostave spis o slučaju ubistva Davida Dragičevića.\nDavid Dragičević je nestao 18. marta, a njegovo tijelo nađeno je 24. marta na ušću Crkvene u Vrbas, kod tvrđave Kastel.


Kako piše CNBC, Japan lansira novu kampanju u okviru koje garantuje vaučere u iznosu od 186 dolara dnevno, po osobi, za troškove smještaja i hrane.\nVlade svijeta se sada dovijaju kako da oporave ekonomiju i turizam, a posebno one koje se oslanjaju na taj sektor.\nU seriji tvitova, Turistička organizacija Japana navela je da je riječ o "Go To Travel" kampanji koja se, međutim, odnosi samo na domaće turiste, ne i na strance.\nAkcija počinje kada se proglasi kraj pandemije, a ideja je da se Japanci podstaknu i novac ostave u svojoj zemlji.\nOrganizacija je negirala medijske tekstove u kojima se pominje da će na sebe preuzeti 50 odsto troškova građana, i navodi da to nije realno očekivati jer je Japan izuzetno skup.\nTrenutno, većini stranaca nije dozvoljeno da uđu u Japan, a među njima su Amerikanci, Australijanci, i mnogi Evropljani. Oni koji "moraju" da posjete tu zemlju, biće u karantinu 14 dana.\nKako mediji dalje prenose, zemlje su rade da plate turistima, samo da ih posjete. U Italiji, na primer, Turistička inicijativa Sicilije usmjerila je 75 miliona eura, kako bi svakom turisti platila jednu od tri noći, uključujući vaučere za muzeje.\nNa bugarskim plažama biće besplatne ležaljke i stolovi, a i Meksiko (Kankun) sprema kampanju koja podrazumijeva boravak u hotelu za dvoje, po cijeni za jednu osobu.\nPominje se i povraćaj novca za avionske karte, a Kipar je takođe uveo pravilo da turistima plaća sve troškove: od smještaja, preko hrane pa do ljekova, ako obole od Covida-19 dok su tamo.


petak, 01. jula 2022. | 06:58\nPrištinski mediji najavljuju mogućnost hapšenja Đurića\nPrištinske vlasti najavljuju mogućnost hapšenja direktora Kancelarije Vlade Srbije za Kosovo i Metohiju Marka Đurića ukoliko ne bude poštovao prvobitno dogovoreni program posete, objavio je portal Ljajmi.\nKosovske vlasti su, međutim, odbile takav zahtev.\nSavetnik kosovskog ministra spoljnih poslova Jetlir Ziberaj rekao je za portal Ljajmi da je prilagođavanje dnevnog reda obavezno i da će tretman biti isti za svaku osobu koja je prekršila zakon.\nZiberaj je upozorio da bi Đurić mogao biti uhapšen, ako ne bude poštovao dozvoljen program posete.\n“Ako se dogodi bilo šta izvan pravila ili izvan okvira, uslediće hapšenje”, rekao je Ziberaj.